text: செவ்வாய் (Mars) சூரியக்குடும்பத்தில் உள்ள ஒரு கோள் ஆகும். இது சூரியனிலிருந்து நான்காவது கோளாக உள்ளது.இக்குடும்பத்தில் மிகச்சிறிய கோளான புதனுக்கு அடுத்ததாக இரண்டாவது சிறிய கோளாக செவ்வாய் இருக்கிறது. மேனாட்டினர் இக்கோளுக்கு போர்க்கடவுளின் பெயரைச் சூட்டியுள்ளனர். இதன் மேற்பரப்பில் காணப்படும் இரும்பு ஆக்சைடு இக்கோளைச் செந்நிறமாகக் காட்டுகிறது. இதனாலேயே இதற்குச் செவ்வாய் என்ற பெயர் ஏற்பட்டது. ஒரு புவிசார் கோளான இதன் மேற்பரப்பு சந்திரனில் உள்ளதுபோல் கிண்ணக் குழிகளையும், புவியில் உள்ளது போன்ற எரிமலைகள், பள்ளத்தாக்குகள், பாலைவனங்கள், பனிமூடிய துருவப் பகுதிகளையும் கொண்டது. செவ்வாயின் சுழற்சிக்காலமும், பருவ மாற்றங்களும் புவிக்கு உள்ளதைப் போன்றவையே. சூரிய மண்டலத்துள் மிக உயரமான ஒலிம்பசு மலையும், மிகப்பெரிய செங்குத்துப் பள்ளத்தாக்குகளுள் ஒன்றான மரினர் பள்ளத்தாக்கும் செவ்வாயிலேயே உள்ளன. 1965 ஆம் ஆண்டில் செவ்வாய்க்கு அண்மையாக மரினர் 4 வெற்றிகரமாகப் பறந்து செல்லும்வரை, செவ்வாய்க் கோளின் மேற்பரப்பில் நீர்ம நீர் இருக்கும் என நம்பினர். கோளின் துருவப் பகுதிகளுக்கு அருகில் குறித்த கால அடிப்படையில் மாற்றம் அடைகின்ற கறுப்பு, வெள்ளை அடையாளங்களே இவ்வாறான நம்பிக்கைக்குக் காரணமாக இருந்தன. இவை கடல்களும், கண்டங்களுமாக இருக்கலாம் என எண்ணினர். மேற்பரப்பில் காணப்பட்ட நீண்ட கருமையான கீறல்கள் நீர்ப்பாசனக் கால்வாய்களாக இருக்கலாம் என்றும் கருதப்பட்டது. பின்னர் இதை ஒரு ஒளியியல் மாயத்தோற்றம் என விளக்கினர். ஆனாலும், ஆளில்லாப் பயணங்களின் மூலம் திரட்டப்பட்ட நிலவியற் சான்றுகள், ஒரு காலத்தில் செவ்வாயில் பெருமளவு நீர் இருந்தது என்பதைக் காட்டுகின்றன. இது, போபோசு, டெய்மோசு என்னும் இரண்டு நிலவுகளைக் கொண்டுள்ளது. இவை சிறிய, ஒழுங்கற்ற வடிவம் கொண்டவை. செவ்வாயின் டிரோசான் சிறுகோளான 5261 யுரேக்காவைப்போல் இவை செவ்வாயின் ஈர்ப்பினால் கவரப்பட்ட சிறுகோள்களாக இருக்கலாம். இயற்பியல் பண்புகள் செவ்வாயின் விட்டம் புவியின் விட்டத்தின் அரைப்பங்கு அளவு கொண்டது. இதன் அடர்த்தி புவியினதைக் காட்டிலும் குறைவானது. செவ்வாய் புவியின் கனவளவின் 15%க்குச் சமமான கனவளவையும், புவியின் திணிவின் 11%க்குச் சமமான திணிவையும் கொண்டது. இதன் மேற்பரப்பின் பரப்பளவு, புவியின் உலர் நிலப்பகுதியின் பரப்பளவைக் காட்டிலும் சற்றே குறைவானது. செவ்வாய் புதன் கோளிலும் பெரியதும் திணிவு கூடியதும் ஆகும். ஆனால், புதன், செவ்வாயிலும் கூடிய அடர்த்தி கொண்டது. நிலவியல் செவ்வாய், சிலிக்கன், ஆக்சிசன், உலோகங்கள், இன்னும் பிற பாறைகளை உருவாக்கும் தனிமங்களைக் கொண்ட கனிமங்களாலான ஒரு புவிசார் கோள். செவ்வாயின் மேற்பரப்பு பெரும்பாலும் தோலெயிட்டிக் பசாற்றுக் கற்களால் ஆனது. எனினும் சில பகுதிகள் பொதுவான பசாற்றுக் கற்களிலும் கூடிய சிலிக்காச் செறிவு கொண்டது. இது புவியின் எரிமலைப் படிகப் பாறையைப் போலவோ, சிலிக்காக் கண்ணாடியைப் போலவோ இருக்கக்கூடும். குறைவான ஒளிதெறிதிறன் கொண்ட பகுதிகளில் சரிவுவகை களிக்கற் செறிவுகளும், குறிந்த ஒளிதெறிதிறன் கொண்ட வடபகுதியில் வழமையான செறிவில் தகட்டுச் சிலிக்கேற்றுகளும், உயர்-சிலிக்கன் கண்ணாடியும் காணப்படுகின்றன. தென்பகுதி மேட்டு நிலங்களின் சில பகுதிகளில் கண்டறியக்கூடிய அளவில் உயர்-சிலிக்கன் பைரொட்சீன்கள் காணப்படுகின்றன. ஆங்காங்கே ஏமட்டைட்டு, ஆலிவைன்கள் என்பனவும் உள்ளன. மண் பீனிக்சு இறங்குகலம் அனுப்பிய தகவல்கள், செவ்வாயின் மண் காரத்தன்மை கொண்டது எனவும், மக்னீசியம், சோடியம், பொட்டாசியம், குளோரைடு போன்ற தனிமங்களைக் கொண்டது எனவும் காட்டுகின்றன. புவியிலுள்ள தோட்டங்களில் காணப்படும் இவை தாவர வளர்ச்சிக்கு இன்றியமையாதவை. இறங்குகலச் சோதனைகளின் படி மண் பி.எச் 8.3 கொண்டதுடன், பேர்குளோரேட்டு உப்புக்களையும் கொண்டது எனத் தெரிகிறது. செவ்வாயில் கீறல்கள் பொதுவாகக் காணப்படுவதுடன், கிண்ணக்குழிகள், பள்ளத்தாக்குகள் என்பவற்றின் சரிவுகளில் புதிய கீறல்களும் தோன்றுகின்றன. முதலில் கடுமையான நிறத்துடன் காணப்படும் இக்கீறல்கள் காலம் செல்லச் செல்ல மங்கலான நிறத்தை அடைகின்றன. சில வேளைகளில் சிறியனவாகத் தோன்றும் இக்கீறல்கள் பின்னர் பல நூறு மீட்டர்களுக்கு விரிவடைகின்றன. இக்கீறல்கள் தமது பாதையில் காணும் பாறைகள், பிற தடைகள் போன்றவற்றின் விளிம்போடு செல்வதையும் காண முடிகிறது. நீரியல் தாழ்வான பகுதிகளில் குறைந்த நேரத்துக்கு நீர் திரவ நிலையில் இருக்கக்கூடுமாயினும், குறைந்த வளியமுக்கம் காரணமாகச் செவ்வாயின் மேற்பரப்பில் திரவ நீர் இருப்பது சாத்தியம் இல்லை. இரண்டு துருவங்களிலும் காணப்படும் பனி மூடிகள் பெரும்பாலும் நீரினால் ஆனதாக இருக்கக்கூடும் எனக் கருதப்படுகிறது. தென் துருவப் பனி மூடியில் உள்ள பனிக்கட்டி உருகினால் உருவாகக்கூடிய நீர் செவ்வாயின் முழு மேற்பரப்பையும் 11 மீட்டர்களுக்கு மூடுவதற்குப் போதுமானதாக இருக்கும். செவ்வாயில் தெரியும் நிலத்தோற்றங்கள், ஒரு காலத்தில் அதன் மேற்பரப்பில் நீர்ம நீர் இருந்திருக்கக்கூடும் என்பதைக் காட்டுகின்றன. வெளிப்போக்குக் கால்வாய்கள் என அறியப்பட்ட பாரிய நீள்வடிவ நீரரிப்பு நிலங்கள், சுமார் 25 இடங்களில் செவ்வாய் மேற்பரப்புக்குக் குறுக்கே வெட்டிச் செல்கின்றன. நிலத்தடி நீத்தேக்கங்களில் இருந்து வெளியேறிய, பேரழிவை ஏற்படுத்திய நீர் வழிந்தோடியபோது ஏற்பட்ட மண்ணரிப்புத் தடங்களே இவை என நம்பப்படுகின்றது. எனினும் சிலர் இவை பனியாறுகள் அல்லது எரிமலைக் குழம்புகளினால் ஏற்பட்டிருக்கக்கூடும் என்று நம்புகின்றனர். இவற்றுள் மிகப் பிந்திய கால்வாய்கள் சில மில்லியன் ஆண்டுகளுக்கு முன்னர்தான் தோன்றின. பிற பகுதிகளில் காணப்படும் இத்தகைய காய்வாய் வலையமைப்புக்களில் வடிவத்தில் இருந்து, செவ்வாயின் தொடக்க காலத்தில் பெய்த மழையினால் அல்லது பனிக்கட்டி மழையினால் ஏற்பட்ட வழிந்தோடிய அடையாளங்களாக இவை இருக்கலாம் எனக் கருதுகின்றனர். செவ்வாயின் தட்பவெப்பம் செவ்வாயின் மேற்பரப்பின் வெப்பநிலை +27 முதல் -126 டிகிரி வரை உள்ளது. (பூமியில் +58 முதல் -88.3 வரை). ஆனால் சூரியனிடமிருந்து பூமியை விட தூரத்திலிருப்பதால் சராசரி வெப்பநிலை -48 டிகிரி சென்டிகிரேடு. இதனுடைய காற்று மண்டலம் மிகவும் மெல்லியது, பெரும்பாலும் கார்பன்-டை-ஆக்ஸைடு கொண்டது. டெலஸ்கோப்பில் பார்த்தால் மிகச் சிவப்பாகத் தெரியும். அதனால் தான் செவ்வாய் என்றும் ஆங்கிலத்தில் the red planet என்றும் அழைக்கப்படுகிறது. பூமியைப் போன்றே துருவங்கள் பனிப்பிரதேசங்களாக இருக்கின்றன. இங்கு ஐஸ் என்பது பெரும்பாலும் 'ட்ரை ஐஸ்' எனப்படும் கார்பன்-டை-ஆக்ஸைடாகும். மேலும் செவ்வாய் கிரகத்தின் வட துருவத்தில் மிகப்பெரிய பனிப்பள்ளம் ஒன்று இருப்பது கண்டுபிடிக்கப்பட்டுள்ளது. தற்போது கண்டுபிடிக்கப்பட்டிருக்கும் (டிசம்பர்-2018) இந்த பனிப்பள்ளத்தில் 5,905 அடி தடிமன் உள்ள பிரம்மாண்ட ஐஸ்பாறைகளைச் சுற்றி தண்ணீரும் உள்ளது16. பனிப்பாறை ஐரோப்பாவைச் சேர்ந்த விண்வெளி ஆராய்ச்சி நிறுவனத்தின் செவ்வாய் கிரக ஆராய்ச்சியின்போது இந்த பனிப்பாறை கண்டுபிடிக்கப்பட்டது. கடந்த 2003 ஆம் ஆண்டு செவ்வாய் கிரகத்திற்கு அனுப்பப்பட்ட இந்த விண்கலம் செவ்வாய் கிரகத்தின் வடதுருவத்தில் தனது ஆய்வினை மேற்கொள்ளும் போது இந்த பனிப்பாறையானது இதன் கேமராவில் சிக்கியிருக்கிறது.16. வட துருவத்தில் சுமார் 50.1 மைல் நீளமும் 1.2 மைல் அகலமும் உள்ள மிகப்பெரிய பள்ளத்தாக்கு ஒன்று அமைந்திருக்கிறது. இதற்கு கொரோலோவ் (Korolev crater) பள்ளத்தாக்கு என்று பெயரிடப்பட்டிருக்கிறது. புகழ்பெற்ற விண்வெளித்துறை பொறியாளரான Sergei Korolev வின் நினைவாக இந்தப்பெயர் சூட்டப்பட்டது. ஸ்புட்னிக், வோஸ்டாக் போன்ற விண்வெளி ஆராய்ச்சித்துறையில் மைல்கல் பதித்த திட்டங்களில் தலைமை ராக்கெட் ஏவுதளப் பொறியாளராகப் பணியாற்றியவர் கொரோலோவ். பீகிள்2 - பிரிட்டனின் செவ்வாய் பயணம் ஏற்கனவே 1997ம் ஆண்டு அமெரிக்காவின் பாத்ஃபைண்டர் வாகனம் செவ்வாயில் இறக்கிவிடப்பட்டுள்ளது. பிரிட்டனின் பீகிள்2 வாகனம், செவ்வாயில் பழமையான குன்றுகளுக்கும், வடக்கு சமவெளிக்கும் இடைப்பட்ட 'இசிடிஸ் ப்ளானிட்டியா' என்ற சமதளப் பிரதேசத்தில் இறக்கிவிட ஐரோப்பிய வான்வெளி ஏஜன்சி (ESA) டிசம்பர் 2000ல் நடத்திய கூட்டத்தில் முடிவு செய்யப்பட்டுள்ளது. பீகிள்2வை ESAவின் 'மார்ஸ் எக்ஸ்பிரஸ்' என்கிற ராக்கெட் ஜூன் 2003ல் கஜகஸ்தானில் உள்ள (ரஷ்ய) பைக்கானூர் காஸ்மோடிரோம் தளத்தில் இருந்து ஏவப்படும். பீகிள்2-வின் குறிக்கோள் செவ்வாயில் உயிர்கள் இருக்கின்றதா அல்லது எப்போதாவது இருந்ததா? என்ற கேள்விக்கு முடிவான விடை காண்பதே. அதற்கு 'இசிடிஸ் ப்ளாண்டியா' தான் மிகச் சிறந்த இடம், முன்பு எப்போதாவது செவ்வாயில் உயிர்கள் இருந்தால் அதன் பாஸில்கள் கிடைக்க இங்கு அருமையான வாய்ப்பு உள்ளது என்று விஞ்ஞானிகள் கருதுகிறார்கள். பீகிள்2 செவ்வாயில் பாதுகாப்பாக தரையிறங்க 'ஏர் பேக்குகள்' உபயோகிக்கப்படும். செவ்வாயில் தரையில் படும் போது இந்த ஏர் பேக்குகள் பந்து போல் எம்பி விழுந்து நிலைத்து நின்ற பின் அதனுள் இருக்கும் வாயு வெளியேற்றப்பட்டு வாகனம் சேதமின்றி வெளிவரும். ரோவர் - அமெரிக்காவின் மற்றொரு செவ்வாய் ஆய்வுத் திட்டம் பீகிள்2 திட்டம் ஒரு புறமிருக்க, அமெரிக்கா இரண்டு ரோபோட்களை 2004ம் ஆண்டு செவ்வாயில் இறக்கிவிடத் திட்டமிட்டுள்ளது. இந்த இரண்டு 'ரோவர்'களுமே முக்காலத்தில் அங்கு நீர், அதாவது திரவ வடிவில் நீர் ஆதாரங்களைத் தேடும் உபகரணங்களைப் பெற்றிருக்கும். திரவ வடிவில் நீரென்றால் அது நிச்சயம் 0 – 100 டிகிரிக்குள் தான் இருக்க முடியும். மேலும் நீரில் ஆக்ஸிஜனும் இருக்குமென்பதால் அதில் உயிர்கள் (ஒரு செல் உயிர்கள், பாக்டீரியாக்கள் முதல் பல வித உயிரினங்கள்) உண்டாகி வாழந்திருக்ககூடிய சாத்தியங்கள் அதிகமாக உண்டு. பூமியில் உயிரினம் முதன்முதலில் தோன்றியதே நீரில் தான் என்று நம்பப்படுகிறது. செவ்வாயில் தரையிறங்க வாய்ப்பான 185 இடங்கள் பட்டியலில் தொடங்கி தற்போது 30 மிக முக்கியமான இடங்கள் பட்டியலாகக் குறுக்கப்பட்டுள்ளது. இதில் சேதமின்றித் தரையிறங்க வாய்ப்பான இடம் என்பதை விட விஞ்ஞான ரீதியாக சான்றுகள் கிடைக்க வாய்ப்பான இடம் என்பதற்குத்தான் முக்கியத்துவம் அளிப்பதாக வல்லுனர்கள் தெரிவித்துள்ளனர். ஏவுவதற்கு ஒரு வருடம் முன்பாக இறங்கும் இடம் பற்றி இறுதி முடிவு எடுக்கப்படும். தற்போது செவ்வாயைச் சுற்றிக் கொண்டிருக்கும் 'மார்ஸ் க்ளோபல் சர்வேயர்' எனும் விண்கலம் அனுப்பும் தகவல்கள் இதற்கு மிகவும் உதவிகரமாக இருப்பதாகள் அமெரிக்க விஞ்ஞானிகள் கூறுகிறார்கள். ரோவர் பயணத் திட்டங்கள் அமெரிக்காவில் ப்ளோரிடா மாகாணத்தில் கேப் காணவெரல் தளத்திலிருந்து முதல் ரோவர் ரோபோட் மே 30, 2003 லும், இரண்டாவது அதே வருடம் ஜூன் 27லிலும் ஏவப்படும். செவ்வாயில் முறையே 2004ம் ஆண்டு ஜனவரி 4ம் தேதியிலும், பெப்ரவரி 8ம் தேதியிலும் தரையிறங்குமென்று எதிர்பார்க்கப்படுகிறது. இந்த ரோவர்கள் தற்போது MER-A மற்றும் MER-B என்றும் அழைக்கப்படுகிறது. (MER – Mars Exploration Rover). இரண்டு ரோவர்களும் ஒரு செவ்வாய் தினத்திற்கு (24.62 மணிகள்) 100 மீட்டர் தூரம் வரை பயணம் செய்யும். ஆரோக்கியம் நல்லபடியாக இருந்தால் இவை 2004 ஏப்ரல் மாதத்தைத் தாண்டிக் கூட வேலை செய்யும் என்று எதிர்பார்க்கப்படுகிறது. குறிப்புகள் உசாத்துணை வெளி இணைப்புகள் செவ்வாய்க்கிரகத்தின் நாசா ஆய்வுக்கலம் புதிய சாதனை நிலா முற்ற கட்டுரை 68 நாட்களுக்கு மேல் செவ்வாய் கிரகத்தில் மனிதர்கள் உயிர் வாழ முடியாது: ஆய்வில் புதிய தகவல் செவ்வாய் கிரகத்தில் பனிப்பாறைகள் கண்டுபிடிப்பு புவியொத்த கோள்கள் காணொளிக் கோப்பு உள்ள கட்டுரைகள்


4 இடங்களில் வெயில் சதம்| Dinamalar 4 இடங்களில் வெயில் சதம் Added : ஜூலை 11, 2019 20:32 சென்னை: தமிழகத்தில் இன்று(ஜூலை 11) 4 இடங்களில் 100 டிகிரி பாரன்ஹீட்டுக்கும் அதிகமாக வெப்பம் பதிவானது. அதிகபட்சமாக பரமத்தி 102 டிகிரி பாரன்ஹீட் வெப்பமும், வேலூர், சேலம், மற்றும் திருத்தணியில் 101 டிகரி பாரன்ஹீட் வெப்பமும் பதிவானது. தேனியில் நியூட்ரினோ மையம்; நீங்கியது ஐயம்(37) தேனியில் நியூட்ரினோ மையம்; நீங்கியது ஐயம்


source: wikipedia

text: யாழ்ப்பாணக் குடாநாடு இலங்கைத்தீவின் வடக்கு அந்தலையில் அமைந்துள்ளது. இதன் வடக்கிலும், கிழக்கிலும் இந்தியப் பெருங்கடலும், மற்றும் மேற்கிலும், தெற்கிலும் யாழ்ப்பாணக் கடலேரியும் அமைந்துள்ளது. இந்தக் குடாநாடு, ஆனையிறவு என்ற இடத்தில் ஒரு ஒடுங்கிய நிலப்பகுதி மூலம் தெற்கேயுள்ள தாய் நிலமான வன்னிப் பகுதியுடன் இணைக்கப்பட்டுள்ளது. இதேபோல் கிழக்குக் கரையோரத்திலும் ஓர் ஒடுக்கமான நில இணைப்பு உண்டு. யாழ்ப்பாணக் குடாநாடு, உப்பாறு கடல்நீரேரி, தொண்டைமானாறு கடல்நீரேரி என்பவற்றால் கிட்டத்தட்ட மூன்று தீவுகளாகப் பிரிக்கப்பட்டது போல் தோற்றமளிக்கிறது. இந்த இயற்கைப்பிரிவுகளை அடிப்படையாகக் கொண்டு, யாழ் குடாநாடு, வலிகாமம், வடமராட்சி, தென்மராட்சி, தீவுகள் என நான்கு பிரிவுகளாக வகுக்கப்பட்டுள்ளது. மக்கட்பரம்பலைப் பொறுத்தவரை யாழ் குடாநாடு மிகவும், மக்கள் அடர்த்தி கூடிய ஒரு பகுதியாகும். 1981 ஆம் ஆண்டு மக்கள்தொகைக் கணக்கெடுப்பின்படி வட மாகாணத்தின் 11.6% நிலப்பரப்பைக் கொண்ட குடாநாட்டில் 66.59% மக்கள் வாழும் அதேவேளை, 88.4% மிகுதிப் பகுதியில், 33.41% மக்கள் மட்டுமே வாழ்கிறார்கள். உசாத்துணை யாழ்ப்பாணம் மூவலந்தீவுகள் யாழ்ப்பாண மாவட்டம்


பண்ணையாரும் பத்மினியும் - விமர்சனம் | Cinema Movie Review | Movie Reviews | Tamil movies| Tamil actor actress gallery |Tamil Cinema Video,Trailers,Reviews and Wallpapers. விமர்சனம் பட காட்சிகள் (16) சினி விழா (4) செய்திகள் இயக்குனர்: அருண் குமார் 15 பிப், 2014 - 14:11 IST தினமலர் விமர்சனம் » பண்ணையாரும் பத்மினியும் ரசிகன் குரல் : துளசி மேடத்துக்கு, இந்தப் படம் இன்னொரு சங்கராபரணம் மாப்ளே! அந்த ஊருக்கே அவர் தான் எல்லாம். நாட்டில் எந்த விஞ்ஞானக்கண்டுபிடிப்பு வந்தாலும் அவர் வீட்டில் தான் முதல்ல வரும். ஊர் மக்கள் ரேடியோ, டி.வி, போன் எல்லாம் அவர் வீட்டில் தான் முதன் முதலா பார்க்குறாங்க. அப்பேர்ப்பட்ட பண்ணையார் வீட்டில் அவர் சொந்தக்காரர் மூலம் அப்போதைக்கு பத்மினி ( கார்) யைப்பார்த்துக்குங்கன்னு விட்டுட்டுப்போறார். பண்ணையார்க்கு ஒரே குஷி, பெருமிதம். ஆனா அவருக்கு கார் ஓட்டத்தெரியாது. இதுக்காகவே அவர் ஒரு டிரைவரை வெச்சுக்கறார். ஊர் மக்களுக்கு ஒரு நல்லது கெட்டதுன்னா அந்த கார்ல தான் போறாங்க, வர்றாங்க. பொதுவா கார் ஓனரை விட கார் டிரைவருங்களுக்குத்தான் கார் அதிகம் யூஸ் ஆகும். அந்த தியரி படி டிரைவரும் தன் காதலியைக்கவர அந்த காரை யூஸ் பண்ணிக்கறாரு. பண்ணையாரோட மனைவிக்கு கார்ல போக உள்ளூர ஆசை. ஆனா வெளில காட்டிக்கலை. கார் டிரைவர் ஓட்டுனா எல்லாம் உக்கார மாட்டேன், நீங்களே ஓட்டிப்பழகுங்கன்னு சொல்றாங்க. அவரும் பழகறாரு. இப்படி சந்தோசமாப்போய்ட்டிருந்த வாழ்க்கைல விதி பண்ணையார் மகள் வடிவத்துல வந்து சிரிக்குது. தாய் வீட்டில் எது கிடைச்சாலும் சுருட்டிட்டுப்போகும் நல்ல குடும்பத்துப்பொண்ணான பண்ணையார் மகள் நைசா பத்மினி காரையும் லவட்டிக்குது. அதனால சோகத்தில் மூழ்கும் பண்ணையார் என்ன ஆனார் ? மனைவி ஆசை நிறைவேறுச்சா ? என்பது மீதிக்கதை . ஆர்ப்பாட்டமே இல்லாத, மிகத்தெளிவான ஒரு நதியின் ஓட்டம் போல மிக அழகான திரைக்கதை. 8 நிமிடக்குறும்படத்தை 128 நிமிட முழுப்படமாக எடுக்க இயக்குநர் எவ்வளவு மெனக்கெட்டிருப்பார் என்பது தெளிவாகத்தெரிகிறது . பிரமாதப்படுத்தி இருக்கிறார் இயக்குநர் , வாழ்த்துகள். ஜெயப்பிரகாஷ் தான் பண்ணையார் ரோல். அருமையான நடிப்பு. ஓவர் ஆக்டிங்க் சிறிதும் இல்லாமல் மிக இயல்பான நடிப்பு. காரைப்பார்த்து பெருமிதப்படும்போது, காரைத்துடைக்கும்போது கூட கவனமாக, மெதுவாகச்செய்வது, கார் ஓட்ட துடிப்பது , மகளிடம் மென்மையாகப்பேசுவது என சுத்தி சுத்தி சிக்சர்களாக விளாசுகிறார். அவருக்கு ஜோடியாக துளசி. குயிலியின் கண்கள், சரண்யா பொன்வண்ணன் பாணியில் அமைந்த அழகிய நடிப்பு. இவரும் அவருக்கு இணையாக பட்டையைக்கிளப்பி இருக்கார். கிழவா என அவர் முன்னால நையாண்டி செய்தாலும் உள்ளூர அவர் மீது இருக்கும் காதல் வெளிக்காட்டும் மர்மப்புன்னகை கொள்ளை அழகு. வயோதிகக்காதலின் அழகிய கவிதையை படிப்பது போல் இருக்கு விஜய் சேதுபதி தான் டிரைவர். பல வெற்றிப்படங்கள் கொடுத்த ஹீரோ எப்படி தலைக்கணம் இல்லாமல் சாதா கேரக்டரில் கூட சைன் பண்ண முடியும் என்பதற்கு முன்னோடியாகத்திகழ்கிறார். இவருக்கு படத்தில் முக்கியத்துவம் கம்மி என்றாலும் திரைக்கதையின் நலன் கருதி இவர் அடக்கி வாசித்திருப்பது , இதில் நடிக்க ஒத்துக்கொண்டது பாராட்டத்தக்கது . கார் ஓட்ட பண்ணையார் கற்றுக்கொண்டால் தன்னைக்கழட்டி விட்டுடுவாரோ என்ற பதட்டம் அவர் முகத்தில் லேசாகத்தோன்றி மறைவது நுணுக்கமான நடிப்பு அவர் கூடவே வரும் பீடை எனும் கேரக்டர் கவுண்டமணிக்கு செந்தில் மாதிரி. அவர் வாயில் யார் விழுந்தாலும் அவர் ஊ ஊ ஊ தான் , செம காமெடியான காட்சிகள் படம் முழுக்க . நாயகியாக ஐஸ்வர்யா ராஜேஷ் . பனங்கிழங்கை வேக வைத்து பிளந்தது போன்ற மாநிறம் முகம், கிராமத்துக்கேரக்டருக்கு அழகாகப்பொருந்துகிறார் . விழிகளாலேயே அவர் பேசி விடுவதால் வசன உச்சரிப்புகளில் செய்யும் சில தவறுகள் கவனிக்கப்படாமலேயே போகிறது . அவர் சிரிக்கும்போது தெரியும் கீழ் வரிசைப்பல் சந்து கூட அழகுதான் பண்ணையாரின் மகளாக வருபவர் நீலிமா ராணி, பஸ் டிரைவர், கண்டக்டர் உட்பட பல துணைப்பாத்திரங்கள் நிறைவாகச்செய்து இருக்காங்க. கெஸ்ட் ரோல்ல புன்னகை இளவரசி சினேகா, அட்ட கத்தி தினேஷ் குட் . பாடல் காட்சிகள் , ஒளிப்பதிவு . இசை , பின்னணி இசை எல்லாமே சராசரிக்கும் மேல் . குறிப்பாக எங்க ஊரு வண்டி இது பாட்டு , பேசுகிறேன் பேசுகிறேன் காதல் மொழி , பேசாமல் பேசுவது உன் கண் விழி பாட்டு , உனக்காகப்பொறந்தேனே பாட்டு என3செம ஹிட் பாட்டு சி.பி.கமெண்ட் - பண்ணையாரும் பத்மினியும் - கிளாசிக்கல் மூவி - கமர்ஷியல் ஹிட் கடினம். லாஜிக்கல் மிஸ்டேக் அதிகம்.பெண்களுக்கு பிடிக்கும். ஏ செண்ட்டரில் ஓடும். பண்ணையாரும் பத்மினியும் - பட காட்சிகள் ↓ பண்ணையாரும் பத்மினியும் - சினி விழா ↓ பண்ணையாரும் பத்மினியும் தொடர்புடைய செய்திகள் ↓ தெலுங்கு பேசும் பண்ணையாரும் பத்மினியும்


source: CulturaX

text: 'பணியிட மாறுதலை ஏற்காதீங்க'..! காவல்துறை அதிகாரியைச் சுற்றிவளைத்து கதறி அழுத பெண்கள்..! பார்த்தவர்களை கலங்க வைக்கும் நெகிழ்ச்சி சம்பவம்..! Kasimedu, First Published 12, Nov 2019, 2:52 PM IST "நீங்கள் வந்த பிறகு தான் இங்கு குற்றச்செயல்கள் குறைந்திருக்கிறது. அதனால் பணியிட மாறுதலை ஏற்காமல் இங்கேயே பணியில் தொடருங்கள்" என்று அந்த பெண்கள் கோரிக்கை விடுத்தனர். சிலர் அவரின் காலில் விழுந்தும் கதறி அழுதனர். சென்னை காசிமேடு பகுதியில் சட்டம் ஒழுங்கு காவல் ஆய்வாளராக பணியாற்றி வந்தவர் சிதம்பரம் முருகேசன். கடந்த 9 மாதங்களாக அந்த பகுதியில் சிதம்பரம் பணியாற்றி வந்த நிலையில், பல்வேறு குற்றச்செயல்களை அவர் திறம்பட கையாண்டு வந்திருக்கிறார். இதன்காரணமாக காசிமேடு பகுதியில் கொலை,கொள்ளை, கஞ்சா போன்ற போதை பொருட்களின் விற்பனை முற்றிலும் தடுக்கப்பட்டிருக்கிறது. இரவு நேரத்தில் பெண்கள் தைரியமாக வெளியில் செல்லும் அளவிற்கு பாதுகாப்பு இருந்திருக்கிறது. இந்த நிலையில் அண்மையில் சென்னை நகரின் பல பகுதிகளில் காவல் ஆய்வாளர்களை பணியிட மாற்றம் செய்து காவல் ஆணையர் உத்தரவிட்டிருந்தார். அதில் சிதம்பரம் முருகேசன், அம்பத்தூர் பகுதி காவல் ஆய்வாளராக மாற்றப்பட்டிருந்தார். இதனால் நேற்றுடன் காசிமேடு பகுதி காவல்நிலையத்தில் அவருக்கு பணி முடிந்துள்ளது. இதை அறிந்த அந்த பகுதி பெண்கள் 30 க்கும் மேற்பட்டோர் சாலையில் திரண்டனர். காவல்துறை அதிகாரி சிதம்பரம் முருகேசன் காசிமேடு பகுதியில் இருந்து மாறி செல்லக்கூடாது என்று கூறி அவர்கள் சாலை மறியலில் ஈடுபட்டனர். இதனால் அந்த பகுதியில் போக்குவரத்து பாதிக்கப்பட்டது. தகவலறிந்து காவல்துறை ஆய்வாளர் சிதம்பரம் முருகேசன் சம்பவ இடத்திற்கு விரைந்தார். அவர் போராட்டத்தில் ஈடுபட்ட பெண்களை சமாதானம் செய்தார். அவரிடம் "நீங்கள் வந்த பிறகு தான் இங்கு குற்றச்செயல்கள் குறைந்திருக்கிறது. அதனால் பணியிட மாறுதலை ஏற்காமல் இங்கேயே பணியில் தொடருங்கள்" என்று அந்த பெண்கள் கோரிக்கை விடுத்தனர். சிலர் அவரின் காலில் விழுந்தும் கதறி அழுதனர். இது காவல்துறை அதிகாரி சிதம்பரத்தை மட்டுமின்றி அங்கு திரண்டிருந்த அனைவரையும் கலங்கச் செய்தது. பின்னர் அவர் கேட்டுக்கொண்டதற்கிணங்க போராட்டத்தில் ஈடுபட்ட பெண்கள் கலைந்து சென்றனர். இதையும் படிங்க: 104 வயதில் மரணமடைந்த கணவர்..! துக்கம் தாளாமல் உயிர்விட்ட 100 வயது மனைவி..! சாவிலும் இணைபிரியாத தம்பதி..! Last Updated 12, Nov 2019, 2:55 PM IST Police inspector transfer பெட்ரோல் விற்பனையாளர்கள் எடுத்த அதிரடி முடிவு..! குழப்பத்தில் வாகன ஓட்டிகள்..! சென்னையை மிரட்டும் கருமேகங்கள்..! கனமழைக்கான அறிகுறி..? உண்மையான கெத்து , கம்பீரம் தமிழ்நாட்டுலதான் இருக்குது..!! வேட்டி சட்டைக்கு மாறிய வெளிநாட்டு பயணிகள்..!! 15 வயது சிறுமியுடன் 25 வயது வாலிபர் பொது இடத்தில் உறவு..!! தலையில் அடித்து இழுத்துச் சென்றது போலீஸ்..!! உருவாகிறது அடுத்த காற்றழுத்த தாழ்வு பகுதி..! 48 மணி நேரத்திற்கு கொட்டித்தீர்க்கபோகும் கனமழை..! சுடப்பட்ட நால்வரும் உண்மையான குற்றவாளியா..? பகீர் கிளப்பும் வீடியோ மரண வேதனைக்கு முற்றுப்புள்ளி.. நாடே கொண்டாடும் காவல்துறை.. தெலுங்கானா பாலியல் வன்கொடுமை விவகாரத்தில் என்கவுண்டர்..! பரபரப்பு வீடியோ.. பலாத்காரம் செய்து எரித்துக் கொன்ற அதே இடத்தில் கூட்டிச்சென்று வெறித்தனமாக சுட்ட போலீஸ்.. காவலரை தலையில் தூக்கிவைத்து கொண்டாடிய மக்கள்..!வீடியோ அடுத்த அதிர்ச்சி.. உத்திர பிரதேசத்தில் எரிக்கப்பட்ட இளம் பெண்.. 5 பேரால் நடந்த கொடூரம்..! வீடியோ உலகத்தரத்தில் ஒரு உள்ளூர் சினிமா... "குண்டு" படத்திற்கு குவியும் பாசிட்டிவ் கமெண்ட்ஸ்... டுவிட்டரில் கொண்டாடும் ரசிகர்கள்...! பெண்ணை அடித்து கொன்று மூளையை சாப்பிட்ட கொடூரன்..!! அவள் ஆங்கிலத்தில் பேசியதால் வெறியேறியதாக சைகோ வாக்குமூலம்..!!


தாத்தா ரஜினி போலிருக்கும் யாத்ரா.. லைலா பசங்க இவ்ளோ க்யூட்டா.. அப்படியே தாத்தா ரஜினி போலிருக்கும் யாத்ரா.. லைலா பசங்க இவ்ளோ க்யூட்டா.. பங்கமான லாஸ்லியா ! Deepa Lakshmi | Jan 4, 2020 நடிகர் தனுஷ் ரஜினியின் மகள் ஐஸ்வர்யாவை திருமணம் செய்ததும் அவருக்கு இரண்டு மகன்கள் இருப்பதும் உலகம் அறிந்த ஒரு விஷயம்தான். இதில் ரஜினியின் பேரன் யாத்ரா மற்றும் லிங்கா ஆகியவர்களின் புகைப்படங்களை அவ்வவ்போது பார்த்து வந்திருக்கின்றனர். நடிகர் ரஜினிதான் மகள்களின் மகன்களுக்கெல்லாம் பெயர் வைத்தவர். அவர் வைத்த பெயர்கள் எல்லாமே ஆன்மிக அதிர்வுகளை உண்டாக்கக் கூடிய பெயர்கள்தான். ஐஸ்வர்யா தனுஷ் மகன்களில் மூத்தவருக்கு யாத்ரா என்றும் இளையவருக்கு லிங்கா என்றும் பெயர் வைத்த ரஜினிகாந்த் (rajinikanth) சௌந்தர்யாவின் மகனுக்கு வேத் எனும் பெயரை வைத்திருந்தார். இதில் தற்போது ஐஸ்வர்யா தனுஷ் (aishwarya dhanush) தன்னுடைய மகன்களுடன் இருக்கும் சமீபத்திய புகைப்படங்களை தனது இன்ஸ்டாகிராம் பக்கத்தில் பகிர்ந்திருக்கிறார். புத்தாண்டு கொண்டாட்டத்தின் போது எடுக்கப்பட்ட புகைப்படங்களை அவர் பகிர்ந்திருக்கிறார். தனுஷின் ரசிகர்கள் மூத்த மகன் யாத்ரா (yaathra) அப்படியே தாத்தா ரஜினிகாந்தை உரித்து வைத்தது போல இருப்பதாகவும் இளைய மகன் லிங்கா (linga) அப்படியே தனுஷை போல இருப்பதாகவும் சொல்லி மகிழ்ந்து பகிர்ந்து வருகின்றனர். உனக்கு someone else பிடிக்குமா I dont kno.. கொள்ளை கொள்ளும் குரலோடு மீண்டு(ம்) வந்த சுச்சி Post birthday mood .... happy new year all ! #sons ♥ A post shared by Aishwaryaa R Dhanush (@aishwaryaa_r_dhanush) on Jan 2, 2020 at 3:56am PST புன்னகை அரசி நடிகை கே ஆர் விஜயாவிற்கு பின்னர் அவரது பெயரை அப்படியே எடுத்துக் கொண்டவர் லைலா (laila) . இவரது புன்னகைக்காகவே பல ரசிகர்கள் இருக்கின்றனர். ஒரு சில திரைப்படங்களில்தான் லைலா நடித்திருக்கிறார் என்றாலும் ரசிகர்கள் மனதில் நீங்காத இடத்தை பிடித்திருக்கிறார் லைலா. நன்றாக நடித்துக் கொண்டிருக்கும்போதே எட்டு வருடங்கள் காதலித்து வந்த தொழிலதிபர் ஒருவரைத் திருமணம் செய்த லைலா அதன் பின்னர் நடிப்புக்கு டாடா சொல்லி விட்டார். அவ்வப்போது தொலைக்காட்சி நிகழ்ச்சிகளில் தலைகாட்டியதுடன் அவர் வேறு எதுவும் செய்யவில்லை. திருமணம் செய்து கொண்ட பின்னர் நடிகை லைலாவிற்கு இரண்டு மகன்கள் பிறந்தார்கள். சமீபத்தில் அவர்களுடன் தான் எடுத்துக் கொண்ட புகைப்படத்தினை லைலா தன்னுடைய இன்ஸ்டாகிராம் பக்கத்தில் பகிர்ந்திருக்கிறார். நம்முடைய சுட்டித்தனமான லைலாவிற்கு இவ்வளவு பெரிய மகன்களா என்று ரசிகர்கள் அந்த புகைப்படத்தை வைரலாக்கி வருகின்றனர். பையன்கள் இருவரும் அப்படியே லைலாவின் நிறத்தையும் அழகான புன்னகையையும் கொண்டிருக்கின்றனர். கவனிக்க கூட யாருமற்ற நிலையில் நடிகை ஷர்மிளா.. அரசு மருத்துவமனையில் அனுமதிப்பு பேட்மிட்டன் வீராங்கனை ஜுவாலாவுடன் காதல்... உறுதி செய்தார் நடிகர் விஷ்ணு விஷால்! பிக் பாஸ் (bigg boss) புகழ் லாஸ்லியா (losliya) என்றால் கலவையான விமர்சனங்கள் எழும். என்ன ஆனார் லாஸ்லியா கவினை காதலித்தாரா இல்லையா எனப் பல கேள்விகளை தன்னை சுற்றி எழுப்பி கொண்டு அதன் மூலம் இன்னமும் மீடியா வெளிச்சத்தை விட்டு விலகாமல் இருக்கிறார் லாஸ்லியா இந்நிலையில் புத்தாண்டை (new year) முன்னிட்டு போட்டோ ஷூட் (photo shoot) நடத்தி இருக்கும் லாஸ்லியா அதனை வெகு சந்தோஷமாக தன்னுடைய இன்ஸ்டாகிராம் பக்கத்தில் பகிர்ந்திருக்கிறார். கூடவே புத்தாண்டு வாழ்த்துக்களையும் தெரிவித்திருக்கிறார். ஏற்கனவே சொன்னபடி விருப்பு வெறுப்பு என கலவையான விமர்சனங்களை பெற்றிருக்கும் லாஸ்லியாவின் இந்தப் புகைப்படங்களை வழக்கம்போல மீம் க்ரியேட்டர்கள் கழுவி ஊற்றிக் கொண்டிருக்கின்றனர். லாஸ்லியா கவின் ரசிகர்களோ அதனை கண்டு கொள்ளாமல் மேலும் புகைப்படங்களை வைரலாக்கி வருகின்றனர். பிரபுதேவா உடன் காதல்..? வாரம் ஒருமுறை பிரபுதேவாவை சந்திக்கும் சாய் பல்லவி!


text: ரூ.19 லட்சம் மதிப்பிலான பிஎம்டபிள்யூ பைக்கின் போலி பைக்.. வெறும் ரூ.1.5 லட்சத்தில் சீனாவில் அறிமுகம் - Tamil DriveSpark 38 min ago ஒரு லிட்டர் ரூ. 160... சென்னையில் விரைவில் விற்பனைக்கு வருகிறது புதிய பெட்ரோல்... இதோட ஸ்பெஷல் என்ன தெரியுமா? 2 hrs ago சிஎஃப் மோட்டோவின் 700 சிஎல்-எக்ஸ் ஹெரிடேஜ் மோட்டார்சைக்கிள்!! பிலிப்பைன்ஸில் அறிமுகமானது 2 hrs ago இந்திய சந்தையை ஒரு கை பார்க்க குறைந்த விலையில் அறிமுகமானது நிஸான் மேக்னைட்... இதோட விலை எவ்வளவு? News அடடே.. இரு முறை கரையை கடக்கும் புரேவி புயல்.. ஏன் இப்படி? என்ன காரணம்? Sports தொடருக்கு முன் அவர் சொன்ன வார்த்தை.. கோபத்தின் உச்சிக்கே சென்ற ஜடேஜா.. என்ன மாதிரியான பதிலடி! Education ரூ.62 ஆயிரம் ஊதியத்தில் தமிழக அரசு நிறுவனத்தில் வேலை வேண்டுமா? ரூ.19 லட்சம் மதிப்பிலான பிஎம்டபிள்யூ பைக்கின் போலி பைக்.. வெறும் ரூ.1.5 லட்சத்தில் சீனாவில் அறிமுகம் Updated: Tuesday, September 15, 2020, 11:29 [IST] உலகளவில் பிரபலமான 1000சிசி பைக்கான பிஎம்டபிள்யூ எஸ்1000ஆர்ஆர் பைக்கை அச்சு அசலாக காப்பயடிக்கப்பட்டு சீனாவில் புதிய பைக் ஒன்று உருவாகியுள்ளது. இந்த போலி பைக்கை பற்றிய விரிவான விபரங்களை இந்த செய்தியில் பார்ப்போம். சீனா, போலி வாகனங்களுக்கு பிரபலமான சந்தை. போலி வாகனம் என்பது சர்வதேச சந்தையில் ஏற்கனவே விற்பனையில் வாகனத்தின் தோற்றத்தை அப்படியே காப்பியடித்து உருவாக்கப்படும் வாகனங்கள் ஆகும். தற்போதும் அங்கு தொடரும் பழக்கத்தில் ஏகப்பட்ட போலி வாகனங்கள் வெளிவந்திருப்பதை இதற்கு முன்னர் பார்த்திருப்போம். இந்த வகையில் தான் தற்போது பிஎம்டபிள்யூ எஸ்1000ஆர்ஆர் சூப்பர்பைக்கின் அச்சு அசல் தோற்றத்தில் மோட்டோ எஸ்450ஆர்ஆர் என்ற பெயரில் புதிய பைக் மாடல் ஒன்று சீனாவில் வெளியாகியுள்ளது. பைக்கின் முன்பக்கம் மட்டுமின்றி பக்கவாட்டு பேனல்கள், இன்ஸ்ட்ரூமெண்ட் க்ளஸ்ட்டர் என ஆரம்பித்து பின்பகுதி கூட இந்த சீன தயாரிப்பு பிஎம்டபிள்யூ பைக்கை தான் ஒத்து காணப்படுகிறது. இருப்பினும் இந்த போலி பைக்கின் பின்பகுதி நமக்கு கவாஸாகி நிஞ்சா 300 பைக்கையும் ஞாபகப்படுத்துகிறது. எஸ்1000ஆர்ஆர் பைக்கின் நீலம்-சிவப்பு நிறத்தை காப்பியடித்துள்ளார் என்றால் கூட பரவாயில்லை எனலாம், ஆனால் பைக்கில் பொருத்தப்பட்டுள்ள முத்திரை கூட பிஎம்டபிள்யூ முத்திரையில் இருந்து பெறப்பட்டது போல் இருந்தால் என்னத்த சொல்ல.. இதனால் இந்த மோட்டோ எஸ்450ஆர்ஆர் பைக்கை சாலையில் பார்த்தால் பிஎம்டபிள்யூ பைக் என்று நினைப்பவர்கள் தான் அதிகமாக இருப்பர். இருப்பினும் என்ஜின் அமைப்பில் இது வேற பைக் என்பதை வெளிப்படுத்த அந்த சீன தயாரிப்பு நிறுவனம் முயற்சித்துள்ளது. ஏனெனில் இந்த போலி எஸ்1000ஆர்ஆர் பைக்கில் 450சிசி, ஃப்யூல்-இன்ஜெக்டட், இணையான-இரட்டை என்ஜின் பொருத்தப்பட்டுள்ளது. இந்த என்ஜின் அதிகப்பட்சமாக 6500 ஆர்பிஎம்-ல் 24 பிஎச்பி பவரையும், 7000 ஆர்பிஎம்-ல் 22 என்எம் டார்க் திறனையும் வெளிப்படுத்தும் ஆற்றல் கொண்டது. வியட்நாம் நாட்டு பண மதிப்பில் மோட்டோ எஸ்450ஆர்ஆர் பைக்கின் விலை 50 மில்லியன் வியட்நாமிய டோங்-ஆக நிர்ணயிக்கப்பட்டுள்ளது. இதன் விலை இந்திய ரூபாயில் வெறும் ரூ.1.58 லட்சம் மட்டுமே ஆகும். ஏனெனில் பிஎம்டபிள்யூ எஸ்1000ஆர்ஆர் பைக்கின் விலை ரூ.18.5 லட்சமாக உள்ளது குறிப்பிடத்தக்கது.


வர்த்தக ரீதியில் பல்வேறு சலுகைகள் பெற வழி செய்யும் அமெரிக்காவின் வர்த்தக முன்னுரிமை நாடுகள் பட்டியலில் (Generalized System of Preferences (GSP) இந்தியா மீண்டும் இணைய வாய்ப்பு ஏற்பட்டுள்ளது. இதற்கான தகுதிகளை இந்தியா தற்போது பெற்றிருப்பதாக மத்திய வெளியுறவு செயலர் விஜய் கோகலே தெரிவித்துள்ளார். அமெரிக்காவுக்கு பிரதமர் நரேந்திர மோடி பயணம் செல்லவுள்ள நிலையில், இந்த விவகாரம் தொடர்பாக இந்தியாவுக்கு சாதகமான முடிவுகள் எடுக்கப்படும் என நம்பப்படுகிறது. இந்தியாவில் இருந்து அமெரிக்காவுக்கு ஆயிரக்கணக்கான பொருட்கள் ஏற்றுமதி செய்யப்பட்டு வருகிறது. கடந்த ஜூன் மாதத்திற்கு முன்பாக இந்தியா அமெரிக்காவின் வர்த்தக முன்னுரிமை நாடுகள் பட்டியலில் இருந்தது. இதன் மூலம், இந்தியாவுக்கு வரிச்சலுகைகள் கிடைத்தன. இதன்படி கடந்த ஆண்டு மட்டும் சுமார் 39 ஆயிரம் கோடி அளவுக்கு இந்தியா வரிச்சலுகையை பெற்றது. இருப்பினும், அமெரிக்க பொருட்களுக்கு இந்தியாவில் கூடுதல் இறக்குமதி வரி விதிக்கப்படுவதாக அந்நாடு கருதியது. இதன் தொடர்ச்சியாக வர்த்தக முன்னுரிமை நாடுகள் பட்டியலில் இருந்து இந்தியாவை கடந்த ஜூன் மாதம் அமெரிக்க அரசு நீக்கியது. இந்த நடவடிக்கை அமெரிக்கா மற்றும் இந்தியா என இரு தரப்புக்கும் பாதிப்பை ஏற்படுத்தியது. இதனை முடிவுக்கு கொண்டுவர வேண்டும் என்று அமெரிக்க எம்.பி.க்கள் 40-க்கும் அதிகமானோர் கோரிக்கை வைத்தனர். இந்த நிலையில் வர்த்தக முன்னுரிமை நாடுகள் பட்டியலில் சேர்வதற்கான தகுதிகளை இந்தியா தற்போது பெற்றுள்ளது என்று வெளியுறவு செயலர் விஜய் கோகலே தெரிவித்துள்ளார். பிரதமர் மோடியின் அமெரிக்க பயணத்தின்போது, இது குறித்த முக்கிய அறிவிப்பு வெளியாகும் என எதிர்பார்க்கப்படுகிறது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


இந்த மொழிபெயர்ப்பின் மூலக் கட்டுரையை இங்கு காணலாம். புதன்கிழமை நடைபெறும் இலங்கையின் பொதுத் தேர்தலில் தொழிலாளர்கள், இளைஞர்கள் மற்றும் ஏழைகளை சோசலிச சமத்துவக் கட்சி (சோ.ச.க.) வேட்பாளர்களுக்கு வாக்களிக்குமாறு கட்சி அழைப்பு விடுக்கின்றது. கொழும்பு, யாழ்ப்பாணம் மற்றும் நுவரெலியா மாவட்டங்களில் மொத்தம் 43 வேட்பாளர்களை கட்சி நிறுத்தியுள்ளது. கொவிட்-19 தொற்றுநோய்க்கும், அதிகரித்துவரும் சர்வாதிகாரம் மற்றும் ஏகாதிபத்திய யுத்தத்தின் ஆபத்துக்கும் பதிலளிக்கும் வகையில், ஒரு சோசலிச மற்றும் சர்வதேச திட்டத்தின் அடிப்படையில், இன பிளவுகளைக் கடந்து தொழிலாள வர்க்கத்தின் ஒருங்கிணைந்த இயக்கத்தைக் கட்டியெழுப்ப போராடும் ஒரே கட்சி சோ.ச.க. மட்டுமே. இதுவரை 18 மில்லியன் மக்களைப் பாதித்து சர்வதேச அளவில் 690,000 பேரை காவுகொண்டுள்ள கொரோனா வைரஸ், உலக முதலாளித்துவத்தின் நெருக்கடியை துரிதப்படுத்தியுள்ளதுடன் இரண்டாம் உலகப் போருக்குப் பின்னர் காணப்படாதளவு பொருளாதார மந்தநிலையை உருவாக்கியுள்ளது. வெகுஜன எதிர்ப்பு மற்றும் புரட்சிகர போராட்டங்கள் தலைதூக்குவதை எதிர்கொண்டுள்ள ஒவ்வொரு நாட்டிலும் உள்ள ஆளும் வர்க்கங்கள் இந்த எதிர்ப்பை நசுக்குவதற்கு இராணுவ மற்றும் பாசிச சர்வாதிகாரங்களைத் தயாரிக்கின்றன. அமெரிக்க ஏகாதிபத்தியம் இந்த நெருக்கடியின் மையத்தில் உள்ளது. ட்ரம்ப் நிர்வாகம், போராட்டங்களை நசுக்குவதை நோக்கமாகக் கொண்ட பொலிஸ் அரச நடவடிக்கைகளை எடுத்து வருவதுடன் சீனா, ரஷ்யா மற்றும் ஈரானுக்கு எதிரான அதன் இராணுவ மற்றும் அரசியல் ஆத்திரமூட்டல்களை முடுக்கிவிட்டுள்ளது. இது மனிதகுலத்திற்கு பேரழிவு விளைவுகளுடன் மூன்றாம் உலகப் போரின் அபாயத்தை துரிதப்படுத்தி வருகிறது. உலகளாவிய நெருக்கடி இலங்கையில் பொருளாதார, அரசியல் மற்றும் சமூக கொந்தளிப்பை தீவிரப்படுத்தியுள்ளது. இராஜபக்ஷ அரசாங்கத்தின் ஆதரவோடு பெரும் வர்த்தகர்கள் முன்னெடுத்து வரும் வேலை வெட்டுக்கள், ஊதிய வெட்டுக்கள் மற்றும் பாதுகாப்பற்ற வேலை நிலைமைகளுக்கு எதிராக தொழிலாளர்களின் எதிர்ப்பு வளர்ச்சிகண்டு வருகின்றது. உத்தியோகபூர்வ உற்பத்தித் துறையில் சுமார் 400,000 தொழில்கள் அழிக்கப்பட்டுள்ள அதே நேரம், அரசாங்கம் தனது சிக்கன மற்றும் தனியார்மயமாக்கல் கொள்கைகளை திணிப்பதுடன் அத்தியாவசிய பொருட்களின் விலைகளை அதிகரிக்கச் செய்துள்ளது. கொழும்பு துறைமுக கிழக்கு முனையத்தை தனியார்மயமாக்குவதற்கு எதிர்ப்பு தெரிவித்து 10,000 துறைமுகத் தொழிலாளர்கள் கடந்த வாரம் நடத்திய வேலைநிறுத்தம், அதிகரித்து வரும் தொழிலாள வர்க்க போராட்டங்களின் ஒரு அறிகுறியாகும். முதலாளித்துவ சார்பு தொழிற்சங்கங்கள் நேற்று அந்த வேலைநிறுத்தத்தை நிறுத்திக்கொண்ட நிலையில், பிரிவினைவாத தமிழீழ விடுதலைப் புலிகளுக்கு எதிரான 30 ஆண்டுகால இனவாதப் போரினால் உருவாக்கப்பட்ட எதிர்ப்பு உட்பட, பல தசாப்தங்களாக குவிந்து வரும் ஆழ்ந்த அமைதியின்மை தீவு முழுவதும் அதிகரித்து வருகின்றது. ராஜபக்ஷ அரசாங்கம் மற்றும் உத்தியோகபூர்வ எதிர்க்கட்சிகள் அனைத்தும் உழைக்கும் மக்கள் மீது காட்டும் ஈவிரக்கமற்ற வர்க்க அணுகுமுறையை இந்த தொற்றுநோய் அம்பலப்படுத்தியுள்ளது. உண்மையான நிலைமையைப் பற்றிய ஒரு போலி சித்திரத்தை காட்டுவதற்காக, அரசாங்கம் வெகுஜன சோதனையை முன்னெடுப்பதை நிராகரிப்பதோடு தொற்றுநோய் விகிதங்கள் குறைவாக இருப்பதாக கூறிக்கொள்கின்றது. சர்வதேச அளவில் அதன் சகாக்களைப் போலவே, இலங்கை அரசாங்கமும் உழைக்கும் மக்களின் ஆரோக்கியம் மற்றும் வாழ்க்கைக்கு அன்றி, தனியார் இலாபத்திற்கே முன்னுரிமை அளித்துள்ளது. பெருவணிக கோரிக்கைகளுக்கு பதிலளித்துள்ள ஜனாதிபதி ராஜபக்ஷ, பொது மற்றும் தனியார் துறை ஊழியர்களை பாதுகாப்பற்ற நிலைமைகளின் கீழ், குறைந்த ஊதியங்கள் மற்றும் அதிகரித்த உற்பத்தித்திறன் இலக்குகளின் கீழ் வேலைக்குச் செல்லுமாறு அறிவுறுத்தியுள்ளார். கொரோனா வைரஸைக் கொண்டு வரலாம் என்று கூறி, 40,000 இலங்கை புலம்பெயர் தொழிலாளர்கள் மத்திய கிழக்கில் இருந்து திரும்புவதை இலங்கை அதிகாரிகள் தடுத்துள்ளனர். தொழிலாளர்களின் வளர்ந்து வரும் இயக்கத்தை அடக்குவதற்குத் தீர்மானித்துள்ள ஜனாதிபதி ராஜபக்ஷவும் அவரது ஆளும் ஸ்ரீலங்கா பொதுஜன முன்னணியும் (ஸ்ரீ.ல.பொ.ஜ.மு.) அரசியலமைப்பை மாற்றியமைப்பதற்கும் ஜனாதிபதிக்கு எதேச்சதிகார அதிகாரங்களை வழங்குவதற்கும் மூன்றில் இரண்டு பாராளுமன்ற பெரும்பான்மையைப் பெறுவதற்கான முயற்சிகளை தீவிரப்படுத்தியுள்ளனர். "வலுவான அரசாங்கத்திற்கான" அவரது அழைப்பு இராணுவத்தை அடிப்படையாகக் கொண்ட ஜனாதிபதி சர்வாதிகாரத்திற்கான ஒரு சங்கேத மொழி ஆகும். கொவிட்-19 வைரஸை எதிர்த்துப் போராடுவதாக போலியாக கூறிக்கொண்டு, ராஜபக்ஷ, ஓய்வுபெற்ற மேஜர் ஜெனரல் கமல் குணரத்னவை பாதுகாப்பு செயலாளராக நியமித்தமை உட்பட பல தளபதிகளை பிரதான பதவிகளில் உயர்த்தியுள்ளார். எதிர்க்கட்சியான ஐக்கிய தேசியக் கட்சி (ஐ.தே.க.), ஐக்கிய மக்கள் சக்தி (ஐ.ம.ச.), மக்கள் விடுதலை முன்னணி (ஜே.வி.பி), தமிழ் தேசிய கூட்டமைப்பு மற்றும் முஸ்லிம் கட்சிகளுக்கும் ஆளும் அரசாங்கத்துக்கும் எந்த அடிப்படை வேறுபாடுகளும் இல்லை. ஜனாதிபதியின் சகோதரரான பிரதமர் மஹிந்த ராஜபக்ஷ கூட்டிய இரண்டு அனைத்து கட்சி கூட்டங்களிலும் அவை பங்கேற்றதுடன் தொற்றுநோய்க்கு நிர்வாகத்தின் அனைத்துவிதமான பதில் நடவடிக்கைகளையும் ஆதரித்தன. ஏப்ரல் 27 அன்று, ஐ.தே.க., ஐ.ம.ச. தமிழ் கூட்டமைப்பு மற்றும் முஸ்லிம் கட்சிகளும் தோட்ட தொழிற்சங்கங்களும், பாராளுமன்றத்தை மீண்டும் கூட்டினால் ஜனாதிபதிக்கு "நிபந்தனையற்ற ஆதரவு" அளிப்பதாக உறுதியளித்தன. புரட்சிகர தொழிலாள வர்க்கப் போராட்டங்கள் பற்றிய பீதியில், “எதிர்” அரசியல் கட்சிகள் அனைத்தும் ராஜபக்ஷவின் சர்வாதிகாரத்தை நோக்கி நகர்கின்றன. நிர்வாகம் இராணுவமயமாக்கப்படுவதை யாரும் எதிர்க்கவில்லை. ஐ.ம.ச. தலைவர் சஜித் பிரேமதாச, தேர்தலுக்குப் பின்னர் ஸ்ரீ.ல.பொ.ஜ.மு. அரசாங்கத்தை அமைத்தால், ஜனாதிபதி ராஜபக்ஷவுடன் "பணியாற்ற முடியும்" என்று அறிவித்துள்ளார். ராஜபக்ஷ அரசாங்கத்துடன் தொடர்ந்து பேச்சுவார்த்தை நடத்துவதற்காக அதிக பாராளுமன்ற ஆசணங்களை வெல்ல விரும்புவதாக தமிழ்த் தேசியக் கூட்டமைப்பு அறிவித்துள்ளது. வேறு வார்த்தைகளில் கூறுவதானால், ராஜபக்ஷவிடமிருந்து ஒரு சில சலுகைகளைப் பெறுவதற்கு ஈடாக, அவரது சர்வாதிகாரத்தை தமிழ் கூட்டமைப்பு ஆதரிக்கும். தனது கட்சி வென்றால் நெருக்கடியைத் தீர்க்க மற்றொரு சர்வதேச நாணய நிதிக் கடனைப் பெற பேச்சுவார்த்தை நடத்துவதாக, ஐ.தே.க. தலைவர் ரணில் விக்ரமசிங்க அறிவித்துள்ளார். வேறு வார்த்தைகளில் கூறுவதானால், அவர் தனது முந்தைய அரசாங்கத்தைப் போலவே அதிக சிக்கன நடவடிக்கைகளை சுமத்த தயாராக இருக்கிறார். அதே சமயம், ஸ்ரீ.ல.பொ.ஜ.ம.உ மற்றும் அதன் பேரினவாத சக்திகளும் தொழிலாள வர்க்கத்தை பிளவுபடுத்துவதற்கும் சமூக பதட்டங்களை இனவாத ரீதியில் திசை திருப்பிவிடும் முயற்சியாக தமது முஸ்லிம்-விரோத மற்றும் தமிழர்-விரோத கூச்சல்களை கட்டவிழ்த்து விட்டுள்ளன. இதற்கு தமிழ் மற்றும் முஸ்லீம் கட்சிகள் தங்களது சொந்த இனவாத மற்றும் தேசியவாத பிரச்சாரத்துடன் பிரதிபலித்துள்ளன. நவசமசமாஜக் கட்சி ஏகாதிபத்திய சார்பு ஐ.தே.க. உடன் கூட்டுச் சேர்ந்து தேர்தலில் போட்டியிடுகிறது. அதன் தலைவர் விக்ரமபாஹு கரணாரத்ன மேல் மாகாணத்தில் களுத்துறை மாவட்டத்திற்கான ஐ.தே.க. வேட்பாளர் ஆவார். தொழிலாள வர்க்கத்தின் எந்தவொரு சுயாதீன இயக்கத்தையும் தடுக்க தொழிற்சங்கங்களுடனும் ஏனைய இடது குழுக்களுடனும் போலி "இடது" முன்னணியை உருவாக்குவதை முன்நிலை சோசலிசக் கட்சி ஊக்குவித்து வருகிறது. "நெருக்கடியை எதிர்கொள்ள" அரசாங்கத்திற்கு உதவுவதற்காக கொரோனா பரவிலன் போது முன்நிலை சோசலிசக் கட்சி இரண்டு முறை பிரதமருக்கு கடிதம் எழுதியுள்ளது. கடந்த ஆறு மாதங்களில் சோசலிச சமத்துவக் கட்சியானது (சோ.ச.க.) நான்காம் அகிலத்தின் அனைத்துலகக் குழுவில் அதன் சக சிந்தனையாளர்களுடன் இணைந்து, அரசாங்கத்திற்கு எதிரான மற்றும் தொழிலாள வர்க்கம் மற்றும் ஏழைகள் மீதான பெருவணிக தாக்குதல்களுக்கு எதிரான தனது போராட்டத்தை ஆழப்படுத்தியுள்ளது. ஆரம்பத்தில் இருந்தே, சோ.ச.க. மார்ச் 28 அன்று "இலங்கையில் கொரோனா வைரஸ் நெருக்கடி: தொழிலாள வர்க்கத்திற்கான ஒரு வேலைத்திட்டம்" என்ற தலைப்பில் ஒரு அறிக்கையை வெளியிட்டது. இது தொற்றுநோயை எதிர்த்துப் போராடுவதற்கான தொழிலாள வர்க்கத்தின் உலகளாவிய முயற்சிகளின் ஒரு பகுதியாக இலங்கைத் தொழிலாளர்களின் ஐக்கியத்திற்கு அழைப்பு விடுத்தது. ஏப்ரல் 18 அன்று வெளியான, “இலங்கை: பாதுகாப்பற்ற தொற்றுநோய் நிலைமையில் வேலைக்கு திரும்புவதை எதிர்த்திடுவோம்! தொழில் அழிப்பு செய்யாதே! என்ற எங்கள் அறிக்கை, வேலைக்கு திரும்ப வேண்டும் என்ற ராஜபக்ஷவின் கோரிக்கையை நிராகரித்தது. ஜூன் 2 அன்று, “இலங்கை சோ.ச.க. கொவிட்-19 வைரஸை எதிர்கொள்ளவும் தொழில்களைப் பாதுகாக்கவும் நடவடிக்கைக் குழுக்களை அமைக்க அழைப்புவிடுக்கின்றது” என்ற தலைப்பில் கட்சி மற்றொரு அறிக்கையை வெளியிட்டது. ஜூன் 9 அன்று, "இலங்கை ஜனாதிபதி சர்வாதிகாரத்தை நோக்கிய இன்னொரு முன்நகர்வாக இராணுவ செயலணியை ஸ்தாபித்துள்ளார்", என்ற தலைப்பில் சோ.ச.க. ஒரு அறிக்கையை வெளியிட்டு, இராஜபக்ஷவின் ஜனநாயக விரோத நடவடிக்கைகள் குறித்து தொழிலாள வர்க்கத்தை எச்சரித்தது. அவற்றுக்குப் பிரதிபலித்த இராஜபக்ஷ அரசு, எங்கள் கட்சியை குறிவைத்து. இராணுவ ஆக்கிரமிப்பில் உள்ள வடக்கில், சோ.ச.க.வின் யாழ்ப்பாண மாவட்ட வேட்பாளர் குழுவின் தலைவர் உட்பட எங்கள் கட்சி வேட்பாளர்களின் வீடுகளுக்கு இராணுவ புலனாய்வு அதிகாரிகள் சென்று விசாரணை செய்ததில் இது கூர்மையாக வெளிப்படுத்தப்பட்டது. ஜூன் 23 வெளியான அறிக்கையில் அனைத்துலகக் குழு விளக்கியுள்ளபடி, “தொற்றுநோய்க்கு எதிரான ஒரு விளைபயனுள்ள போராட்டத்தை முன்னெடுக்க பொருளாதார, அறிவியல், தொழில்துறை மற்றும் தகவல் வளங்களை முறையாக ஒருங்கிணைப்பது அவசியமாகும். இந்த அத்தியாவசிய சர்வதேச ஒத்துழைப்பு தேசிய-அரசு அமைப்பில் வேரூன்றியுள்ள முதலாளித்துவத்தின் கீழ் சாத்தியமற்றது. ஒவ்வொரு நாட்டின் ஆளும் வர்க்கமும் எல்லாவற்றிற்கும் மேலாக, தனது சொந்த தேசிய நலன்களைக் கொண்டுள்ளன... “தொற்றுநோய்க்கான எதிர் நடவடிக்கைகளின் நிர்வகிப்பை முதலாளித்துவ வர்க்கத்தின் கைகளில் இருந்து அபகரிக்க வேண்டும். தொற்றுநோயைக் கட்டுப்பாட்டுக்குள் கொண்டுவருவதற்கும், இப்போது ஆபத்தில் இருக்கும் மில்லியன் கணக்கான உயிர்களைக் காப்பாற்றுவதற்கும் சர்வதேச அளவில் ஒருங்கிணைந்த தொழிலாள வர்க்கத்தின் வெகுஜன நடவடிக்கை அவசியமாகும். தொற்றுநோய்க்கு எதிரான போராட்டமானது அடிப்படையில் ஒரு மருத்துவ பிரச்சினை மட்டுமல்ல. எல்லாவற்றிற்கும் மேலாக, அது சமூக மற்றும் அரசியல் போராட்டத்துடன் சம்பந்தப்பட்ட விடயமாகும்.” இலங்கையில் சோ.ச.க. முன்னெடுத்து வரும் போராட்டத்தின் அடிப்படை இதுவே ஆகும். பாதுகாப்பான வேலைத் தளத்திற்காகவும், தொழில்கள், வேலை நிலைமைகள் மற்றும் ஊதியங்களைப் பாதுகாப்பதற்கும், ஜனநாயக உரிமைகள் மீதான தாக்குதலைத் தோற்கடிப்பதற்கும் போராடுவதற்கு, சுயாதீனமான நடவடிக்கைக் குழுக்கள் மற்றும் பாதுகாப்புக் குழுக்களை அமைக்குமாறு நாங்கள் தொழிலாளர்களை அழைக்கின்றோம். தொழிலாள வர்க்கம் வங்கிகளையும், பெரிய நிறுவனங்களையும், பெருந்தோட்டங்களையும் கைப்பற்றி, பொருளாதாரத்தை ஒரு சிலரின் லாபத்திற்காக அன்றி, பெரும்பான்மையினரின் நலனுக்காக பகுத்தறிவுடன் மறு ஒழுங்கு செய்ய வேண்டும். இதுவே, இராஜபக்ஷ மற்றும் அவரது ஸ்ரீ.ல.பொ.ஜ.மு. தயாரித்து வரும் சர்வாதிகாரத்திற்கு ஒரே பதில் ஆகும். இந்த திட்டம் ஏகாதிபத்திய போருக்கு எதிரான போராட்டத்துடன் பிரிக்கமுடியாமல் இணைக்கப்பட்டுள்ளது. 2015 இல், பெய்ஜிங் பக்கம் சாய்ந்திருந்த மஹிந்த ராஜபக்ஷவை வெளியேற்றி இலங்கையை அமெரிக்க போர் உந்துதலுடன் மிக நெருக்கமாக ஒருங்கிணைப்பதற்கு ஜனாதிபதியாக மித்ரிபால சிறிசேனாவை நியமித்தது, இலங்கையில் ஒரு ஆட்சி மாற்ற நடவடிக்கையை வாஷிங்டன் திட்டமிட்டது. அமெரிக்காவுடன் நெருக்கமான இராணுவ உறவைப் பேண வேண்டும் என்று ஜனாதிபதி கோட்டாபய ராஜபக்ஷவை டிரம்ப் நிர்வாகம் பலமுறை எச்சரித்துள்ளது. சோசலிசக் கொள்கைகளின் அடிப்படையில் போருக்கு எதிரான இயக்கத்தை கட்டியெழுப்ப, இலங்கை தொழிலாள வர்க்கம் அதன் சர்வதேச வர்க்க சகோதர சகோதரிகளுடன் ஐக்கியப்படல் வேண்டும். பிற்போக்கு முதலாளித்துவக் கட்சிகள் மற்றும் அவற்றின் போலி-இடது வக்காலத்து வாங்கிகளதும் தேசியவாத கந்தல்களுக்கு எதிராக, இந்த புரட்சிகர சர்வதேச வேலைத் திட்டத்திற்காகவே நான்காம் அகிலத்தின் அனைத்துலகக் குழுவும் மற்றும் அதன் சகோதர கட்சிகளும் போராடுகின்றன. தெற்காசியாவிலும், சர்வதேச அளவிலும் சோசலிச குடியரசுகளின் ஒன்றியத்தின் ஒரு பகுதியாக, ஸ்ரீலங்கா-ஈழம் சோசலிச குடியரசிற்கான போராட்டத்தை முன்னெடுப்பதற்கு, சோசலிச சமத்துவக் கட்சியை தொழிலாள வர்க்கத்தின் வெகுஜனக் கட்சியாக கட்டியெழுப்புவதற்கு அதில் இணைந்துகொள்ளுமாறு தொழிலாளர்கள் மற்றும் இளைஞர்களுக்கு வேண்டுகோள் விடுக்கின்றோம்.


source: fineweb

text: எல்லாம் தெரிஞ்சவங்களா? முதல்நாளன்றே உங்களின் திறமையை வெளிப்படுத்தவேண்டாம். அது துணைவருக்கு அச்சத்தையும், ஒருவித சந்தேகத்தையும் ஏற்படுத்திவிடும். என்னதான் நடக்கிறது என்று கவனியுங்கள். இப்படியில்லை, அதுமாதிரி வேண்டாம் என்ற ஆலோசனையும் கூடாதாம். முதல்நாளே அட்வைஸ் செய்வது, இதுமாதிரி விசயங்களில் ஐடியா சொல்வது ஆண்களின் ஈகோவை தூண்டிவிடுவது போல் ஆகிவிடுமாம். எனவே பெண்களே, தெரிந்த மாதிரி காட்டிக்கொள்ள வேண்டாம். அது வாழ்க்கை பயணத்தை சிக்கலின்றி தொடர உதவும். இல்லையென்றால் முதல்நாளன்று ஆர்வக்கோளறில் செய்யும் செயல் வாழ்க்கை முழுவதும் தொடர்ச்சியான சிக்கல்களை உருவாக்கிவிடும் என்கின்றனர் நிபுணர்கள். பழைய கதை வேண்டாம் முதல் நாளன்றே தன்னைப் பற்றி முழுவதுமாக தன் கணவர் தெரிந்து கொள்ளவேண்டும் என்ற எண்ணத்தில் கடந்த காலத்தைப் பற்றி கணவருக்கு சொல்ல நினைக்க கூடாதாம். அது உங்கள் மீது கசப்பு உணர்வுகளைத்தான் ஏற்படுத்துமாம். எனவே திருமண நாளன்று காலையில் தொடங்கி இரவு வரை அலுத்து, சலித்து வந்திருக்கும் ஆணிடம் பழைய கதை பேசி போராடிப்பது திருமண வாழ்க்கையில் மிகப்பெரிய சிக்கலை ஏற்படுத்தும். சொந்த செலவில் சூன்யம் வைத்துக்கொள்ளவேண்டாம் என்கின்றனர் நிபுணர்கள். ஓவர் வெட்கப் படாதீங்க முதன் முதலாக திடீரென்று ஒரு ஆணுடன் படுக்கை அறைக்குள் தனித்து விடப்படும்போது அச்சம், வெட்கம் பெண்ணுக்கு ஏற்படுவது இயல்பானதுதான். அதற்காக எத்தனையோ எதிர்பார்ப்புகளோடு காத்திருக்கும் ஆணுக்கு ஏமாற்றம் அளிக்கும் விதமாக நடந்து கொள்ளக்கூடாது. அது புதிதாய் வாழ்க்கையை தொடங்க நினைக்கும் கணவருக்கு மூட் அப்செட் ஏற்பட வாய்ப்புள்ளது. எனவே கொஞ்சமே, கொஞ்சம் வெட்கத்தை தளர்த்திக் கொள்ளலாம். கட்டுப்படுங்கள் அது தொடர்பான புத்தகம் படித்தோ, வீடியோ பார்த்திருந்தோ பெண்களுக்கும் ஓரளவிற்கு விபரம் தெரிந்திருந்தாலும் முதல்நாள் இரவு ஆணின் ஆளுமைக்கு கீழ் கட்டுப்படவேண்டும். அதைத்தான் பெரும்பாலான ஆண்களும் எதிர்பார்ப்பார்கள். முதல் இரவில் மெல்லியதாய் ஒரு வெட்கம். இதமான ஒரு நடுக்கத்துடன் அணுகும் பெண்களைத்தான் ஆணுக்குப் பிடிக்குமாம். அதை விடுத்து தன்னுடைய கட்டுப்பாட்டில் ஆணை கொண்டுவரவேண்டும் என்று நினைக்கும் பெண்களைக் கண்டு ஆண்கள் மிரட்சியடைகின்றனராம். எனவே இதுபோன்ற தவறுகளை முதல்நாளன்று செய்யாமல் தவிர்க்க வேண்டும் என்பது உளவியல் நிபுணர்களின் ஆலோசனையாகும்.


text: அம்பேத்கரின் தம்மம்- 1 | ஜெயமோகனின் "விஷ்ணுபுரம்" இருவகை நூல்களுண்டு. வாசிக்கத்தக்கவை. பாராயணம் செய்யத்தக்கவை. வாசிப்பதென்பது அந்நூலை மொழிவழியாகக் கடந்துசெல்வதுதான். ஒரு நூலை உள்ளுணர்வில் வாங்கிக்கொள்ளும்போது நாம் இயல்பாகவே அதைக் கடந்துசென்றுவிடுகிறோம். அதாவது சாதாரணமான நூல்களென்பவை நாம் நம் இறுதிக்கணம் வரை ஒயாமல் ஏறிச்சென்றுகொண்டிருக்கும் படிக்கட்டின் படிகள் மட்டுமே.


text: சிறந்த குடும்பத் தமிழ் திரைப்படங்கள் – FilmiBeat Updated: Wednesday, October 16, 2019, 02:15 PM [IST] பொதுவாக திரைப்படங்களை அனைவரும் கண்டுகளிப்பர். திரைப்பட ரசிகர்கள் வேறு மொழி படங்களையும் காண்பர். ஆனால், கிராம மக்கள் முதல் நகர மக்கள் வரை அனைவரும் முகம் சுளிக்காமல் குடும்பமாக பார்க்கும் படங்கள் தான் குடும்ப திரைப்படங்கள். இங்கு இந்த பக்கத்தில் அத்தகைய படங்கள் உள்ளன. 1. விஸ்வாசம் (2019) அஜித் குமார்,நயன்தாரா அஜித்தின் அடிதடியை மற்றும் உறவுகளை கண்டு காதலிக்கும் நயன்தாரா, திருமணத்திற்கு பின்பு அடிதடி காரணமாக குழந்தையை அழைத்துக்கொண்டு மும்பை செல்கிறார். பின்னர் 15 ஆண்டுகளுக்கு பின்னர் இவர்களை அழைக்க செல்லும் அஜித்தை நிராகரித்து வாழும் நயன்தாரா. எதிர்பாராதவிதத்தில் ஏற்படும் பிரச்சனையால் குழந்தைக்கு தன் அடையாளத்தை மறைத்து கொண்டு காவலாக இருக்கிறாய் அஜித். பின்னர் இவர் குடும்பத்தோடு இணைந்தாரா என்பதே படத்தின் கதை. best family movies in tamil-Viswasam /top-listing/best-family-movies-in-tamil-viswasam-5-225-30.html 2. கடை குட்டி சிங்கம் (2018) கார்த்தி,சாயீஷா சைகல் பாண்டியராஜ் இயக்கிய குடும்பத்திரைப்படம். சொந்தபந்தங்களுடன் சர்ச்சரவின்றி வாழ நினைக்கும் குடும்பத்தில் மற்றவர்களால் ஏற்படும் பிரச்சனை, மற்றும் காதலால் பிரியும் இவர்கள், ஒன்று கூடுவதே இத்திரைப்படம். best family movies in tamil-Kadai Kutty Singam /top-listing/best-family-movies-in-tamil-kadai-kutty-singam-5-226-30.html 3. பாபநாசம் (2015) கமல் ஹாசன்,கௌதமி பாபநாசம் சினிமா திரைத்துறையில் கூறப்டும் விஷயங்களை வைத்துக்கொண்டு புத்திசாலித்தனமாக வரும் இன்னல்களை எதிருக்கொள்ளும் கதாபாத்திரத்தில் நடித்துள்ளார் கமல்ஹாசன். நாம் பார்க்கும் ஒவ்வொரு காட்சியிலும் இவ்வளவு நுணுக்கங்களான விஷயங்களிலும் உண்டா என்று வியப்பூட்டும் அளவிற்கு திரைக்கதை எழுதியுள்ளார் இயக்குனர். best family movies in tamil-Papanasam /top-listing/best-family-movies-in-tamil-papanasam-5-227-30.html


விமானத்தில் தன்னுடைய இருக்கை இலக்கம் 36 C என்றும் என்னுடைய ஆசன எண் என்னவென்றும் கேட்டார்..


text: ஷங்கர் (ஆங்கிலம்: Shankar) (பிறப்பு: ஆகத்து 17, 1963) இந்தியத் திரைப்பட இயக்குநர் ஆவார். எஸ். பிக்சர்ஸ் என்ற திரைப்படத் தயாரிப்பு நிறுவனத்தையும் நடத்தி வருகிறார். இவருடைய படங்கள் அவற்றின் தொழில்நுட்ப அருமை, பிரம்மாண்டம், அதிரடியான சமூக மாற்றக் கருத்துக்களுக்காகப் பேசப்படுகின்றன. திரைப்பட இயக்குநர் ஆவதற்கு முன், எஸ்.ஏ.சந்திரசேகரிடம் உதவி இயக்குநராகப் பணியாற்றினார். இவர் எஸ் பிக்சர்ஸ் என்ற திரைப்பட தயாரிப்பு நிறுவனத்தையும் நடத்தி வருகிறார். பணியாற்றிய படங்கள் இயக்குநராக தயாரிப்பாளராக மேற்கோள்கள் வெளியிணைப்பு இணையதள திரைப்பட தரவுத்தளத்தில் ஷங்கர் இயக்குநர் இந்தியத் திரைப்பட இயக்குநர்கள் 1963 பிறப்புகள் தமிழக அரசு திரைப்பட விருது வெற்றியாளர்கள் தஞ்சாவூர் மாவட்ட நபர்கள் வாழும் நபர்கள் தென்னிந்திய பிலிம்பேர் விருதுகளை வென்றவர்கள் தமிழ்நாட்டுத் திரைப்பட இயக்குனர்கள் தமிழ்நாட்டுத் திரைக்கதை எழுத்தாளர்கள்


text: வாஸ்து புருஷன் பற்றிய எண்ணக்கரு வாஸ்து சாஸ்திரத்தின் முக்கியமான ஒரு அம்சமாகும். இந்துக்களின் நம்பிக்கைகளின் அடிப்படையில் கட்டிடத்துக்குரிய நிலம் அல்லது மனை ஒரு சடப் பொருளாக அன்றி உயிர்ப்புச் சக்தி கொண்ட ஒன்றாகவே கருதப்படுகின்றது. இவ்வாறு ஒரு கட்டிட நிலத்தின் உயிர்ப்புச் சக்தியே வாஸ்து புருஷனாக குறியீடாக உருவகப் படுத்தப்பட்டிருப்பதாகச் சொல்லப்படுகின்றது. இக்குறியீடு வாஸ்து புருஷனை ஆண் பால், மனித உருவம் கொண்டவனாகச் சித்தரிக்கின்றது. வாஸ்து புருஷ மண்டலத்தில் முழு இடத்தையும் பிடித்துக்கொண்டு, வடகிழக்கில் தலையையும், தென்மேற்கில் காலையும் வைத்துக்கொண்டு வாஸ்து புருஷன் குப்புறக் கிடப்பதாகச் சொல்லப்படுகின்றது (படிமம் 1). தோற்றம் வாஸ்து புருஷனுடைய தோற்றம் பற்றிக் கூறும் பழங்கதை ஒன்று வாஸ்து நூல்களிலே காணப்படுகின்றது. இதன்படி, பூமியையும், வான் வெளியும் தன்னுடைய உடம்பினால் வியாபித்துக்கொண்டு பூதமொன்று உருவானது. இதனைக் கண்ட பிரம்மா முதலிய தேவர்கள் பயந்து, எல்லோரும் கூடி அப் பூதத்தை முகம் குப்புறப் படுத்த நிலையில் அழுத்திப் பிடித்துக் கொண்டார்கள். இவ்வாறு செய்யும்போது எந்தெந்தத் தேவர்கள் அப் பூதத்தின் எப் பகுதியைப் பிடித்துக் கொண்டார்களோ அவர்களே உடலின் அப்பகுதிக்கு அதிபதிகளாகக் கருதப்படுகிறார்கள். இக்கதை, வாஸ்து புருஷ மண்டலத்தில் பல்வேறு கட்டங்கள் 45 தேவர்களுக்கு அதிபதித் தானங்களாகக் கருதப்படுவதற்கான காரணத் தொடர்பையும் விளக்குகிறது. கட்டிட மனையும், வாஸ்து புருஷனும் கட்டிட நிலம் அல்லது மனைக்கும், வாஸ்து புருஷனுக்கும் இடையே உள்ள தொடர்பைக் கூறும் சிற்பநூல்கள், ஒவ்வொரு மாதத்திலும் வெவ்வேறு திசைகளில் தலையை வைத்துக்கொண்டு, இடது கை மேலாகவும், வலது கை கீழேயும் இருக்கப் படுத்து இருப்பதாக உருவகப்படுத்துகின்றன. இந்து சமய நம்பிக்கையுடையோர் புதிதாக வீடு கட்டும் பொழுது வாஸ்து பார்த்து அந்த வாஸ்து நேரத்தில் கட்டிடப் பணிகளைத் தொடங்குகின்றனர். வாஸ்து புருசன் வாஸ்து புருசன் இடது கையைக் கீழேயும், வலது கையை மேலாகவும் வைத்துப் படுத்திருப்பார். ஒவ்வொரு மாதமும் விழிப்பது இல்லை. குறிப்பிட்ட எட்டு மாதங்களில் விழித்திருப்பார். அந்த நாட்களிலும் 3 3/4 நாழிகைதான் (1 1/2 மணி நேரம்) விழித்திருப்பார். அதில் 2 1/4 நாழிகைக்கு மேல் 3 3/4 நாழிகையில்தான் (36 நிமிடம்) வாஸ்து செய்வது சிறந்தது என்கிறார்கள். வாஸ்து புருசன் பணிகள் வாஸ்து புருசன் விழித்திருக்கும் நேரங்களில் அவர் செய்யக்கூடிய பணிகள் பல் துலக்குகிறார். நீராடுகிறார் பூஜை செய்கிறார் உணவு உண்கிறார் தாம்பூலம் தரிக்கிறார். இதில் கடைசி 36 நிமிடங்களில் வாஸ்து செய்தால் வீடு சிறப்புடன் நிலைத்து நிற்கும் வாஸ்து நேரம் வாஸ்து வருடத்தில் எட்டு மாதங்களில் கீழ்காணும் அட்டவணைப்படி உள்ள நாள், நேரத்தில் வாஸ்து புருசன் விழித்திருக்கும் நேரம் வாஸ்து நேரம் எனப்படுகிறது. கட்டிடக்கலை இந்து சமய நம்பிக்கைகள்


text: நேற்றுதான் சொன்னோம்... அதைப் படிச்சாரோ என்னமோ.. பீப் ஸ்பெஷலிஸ்ட் சிம்பு அடுத்த மனுவைப் போட்டேவிட்டார். என்ன கேட்டு தெரியுமா... தன் மீது போலீசார் பதிவு செய்த வழக்கையே ரத்து செய்ய வேண்டும் என்று இந்த ஆபாச பாடலை உருவாக்கிய வெட்கமோ, குற்ற உணர்வோ கொஞ்சமும் இல்லாத சிம்பு மற்றும் அனிருத் மீது பால் முகவர்கள் சங்கம் கொடுத்த புகாரின் அடிப்படையில் சென்னை மத்திய குற்றப்பிரிவு போலீசார் வழக்குப்பதிவு செய்துள்ளனர். இந்த வழக்கை ரத்து செய்ய கோரி சென்னை உயர் நீதிமன்றத்தில் நடிகர் சிம்பு தரப்பில் மனு தாக்கல் செய்யப்பட்டது. அந்த மனுவில், ‘ஒரே குற்றத்துக்காக ஒன்றுக்கு மேற்பட்ட வழக்குகள் பதிவு செய்ய முடியாது என்று உச்சநீதி மன்றம் ஏற்கனவே தீர்ப்பு அளித்துள்ளது. இந்த தீர்ப்பின்படி, பீப் பாடல் பாடியதற்காக என் மீது ஒரு வழக்குத்தான் பதிவு செய்ய முடியும். கோவை ரேஸ்கோர்ஸ் போலீசார் ஏற்கனவே என் மீது வழக்குப் பதிவு செய்துள்ளனர். எனவே, சென்னை குற்றப்பிரிவு போலீசார் என் மீது பதிவு செய்த வழக்கை ரத்து செய்யவேண்டும்,' என்று கூறியிருந்தார். இந்த மனு நீதிபதி ஆர்.சுப்பையா முன்பு இன்று விசாரணைக்கு வந்தது. அப்போது, அரசு தரப்பில் மாநில அரசு தலைமை குற்றவியல் வக்கீல் சண்முக வேலாயுதம் ஆஜராவதாக இருந்தது. ஆனால், அவர் வேறு ஒரு நீதிமன்றத்தில் இருந்ததால், ஆஜராக முடியவில்லை. இதையடுத்து, இந்த மனு மீதான விசாரணை பிற்பகலுக்கு தள்ளிவைத்து நீதிபதி சுப்பையா உத்தரவிட்டுள்ளார். போலீசைச் சந்திக்க நான் பயப்படவில்லை என்று வாய்ச் சவடால் விட்டு வந்த சிம்பு, இப்போது அந்த கேஸை ரத்து பண்ணுங்க, இந்த கேஸை தள்ளி வைங்க, முன் ஜாமீன் கொடுங்க என்று பம்மிக் கொண்டிருப்பது ஏன்?


text: தஞ்சாவூர் பெரியகோயிலில் குடமுழுக்கு: பல்லாயிரக்கணக்கான பக்தர்கள் பங்கேற்பு- Dinamani தஞ்சாவூர் பெரியகோயிலில் குடமுழுக்கு: பல்லாயிரக்கணக்கான பக்தர்கள் பங்கேற்பு By வி.என்.ராகவன் | Published on : 05th February 2020 05:50 PM | அ+அ அ- | | தஞ்சை பெரியகோயில் கோபுரங்களில் புனித நீர் ஊற்றப்பட்டு குடமுழுக்கு வெகு விமரிசையாக புதன்கிழமை நடைபெற்றது. இந்த விழா ஜன. 27ஆம் தேதி யஜமான அனுக்ஞை வைபவத்துடன் தொடங்கப்பட்டது. இதையடுத்து, முதல் கால யாக பூஜைகள் பிப். 1-ம் தேதி மாலை தொடங்கியது. தொடர்ந்து, பிப். 2-ம் தேதி காலை இரண்டாம் கால யாக பூஜைகளும், மாலையில் மூன்றாம் கால யாக பூஜைகளும், பிப். 3-ம் தேதி காலை நான்காம் கால யாக பூஜைகளும், மாலையில் ஐந்தாம் கால யாக பூஜைகளும், செவ்வாய்க்கிழமை (பிப்.4) காலை ஆறாம் கால யாக பூஜைகளும், மாலையில் ஏழாம் கால யாக பூஜைகளும் நடைபெற்றன. இந்த நிலையில், புதன்கிழமை (பிப்.5) அதிகாலை 4.30 மணிக்கு எட்டாம் கால யாகம் உள்ளிட்ட பூஜைகளும், காலை 7 மணிக்கு மஹா பூர்ணாஹூதி, 7.25 மணிக்கு திருக்கலசங்கள் எழுந்தருளல் ஆகியவையும் நடைபெற்றன. இதைத்தொடர்ந்து, அனைத்து விமானம் மற்றும் ராஜகோபுர குடமுழுக்கும், பெரியநாயகி உடனுறை பெருவுடையார் மற்றும் அனைத்து மூலவர்களுக்கு குடமுழுக்கும், மஹா தீபாராதனை, அருட்பிரசாதம் வழங்கியருளல் ஆகியவை நடைபெற்றன. இதில், கோயில் உள் பிரகாரத்தில் கிட்டத்தட்ட 10,000 பேர் பங்கேற்று வழிபட்டனர். இதேபோல, வெளிப்பிரகாரம், கிரிவலப் பாதை, மேம்பாலம் உள்ளிட்ட பகுதிகளில் பல்லாயிரக்கணக்கானோர் நின்று தரிசனம் செய்தனர். மேலும், சுற்றியுள்ளப் பகுதிகளில் உள்ள மக்கள் தங்களது வீட்டு மாடியில் இருந்து கண்டுகளித்தனர். இன்று மாலை 6 மணிக்கு பெரியநாயகி உடனுறை பெருவுடையாருக்கு பேரபிஷேகம், இரவு 8 மணிக்கு பஞ்சமூர்த்திகள் திருவீதியுலா காட்சியருளல் ஆகியவை நடைபெறவுள்ளன. குடமுழுக்கையொட்டி மாநகரில் ஏறத்தாழ 5,500 போலீஸார் பாதுகாப்புப் பணியில் ஈடுபட்டனர். பக்தர்களின் வசதிக்காக நகருக்குள் 175 வேன்கள் இயக்கப்பட்டன. நகருக்குள் 175 வேன்கள் இயக்கம்: பக்தர்களின் வசதிக்காக மாநகரில் 21 தற்காலிக வாகன நிறுத்துமிடங்கள் அமைக்கப்பட்டுள்ளன. வெளியூரிலிருந்து வரும் மக்களின் வசதிக்காக சிறப்புப் பேருந்துகள் இயக்கப்படுகின்றன. மேலும், புதிய பேருந்து நிலையம், கரந்தை தற்காலிகப் பேருந்து நிலையம் மட்டுமல்லாமல், பட்டுக்கோட்டை சாலையில் புதுப்பட்டினத்தில் தற்காலிக பேருந்து நிலையமும் அமைக்கப்பட்டுள்ளன. மேலும் படிக்க.. ராஜராஜனின் விஸ்வரூபம், தஞ்சைப் பெருவுடையார் கோயில் கும்பகோண வழித்தடப் பேருந்துகள் பள்ளியக்ரஹார புறவழிச்சாலை வரையும், நாகை வழிதடப் பேருந்துகள் புறவழிச்சாலை பெஸ்ட் பள்ளி வரையிலும், பட்டுக்கோட்டை வழித்தடப் பேருந்துகள் பட்டுக்கோட்டை புறவழிச்சாலை வரையிலும் இயக்கப்பட்டன. இதேபோல, மதுரை, புதுக்கோட்டை, திருச்சி வழித்தடப் பேருந்துகள் வழக்கம்போல புதிய பேருந்து நிலையம் வரை இயக்கப்படுகின்றன. இப்பகுதிகளிலிருந்து ரயிலடி, கரந்தை வரை 175 சுற்றுப் பேருந்துகள் இயக்கப்படுகின்றன.


ராதே படக்குழுவினர் உள்பட 25,000-க்கும் மேற்பட்ட பாலிவுட் தொழிலாளர்களுக்கு உதவுவதாகப் பிரபல பாலிவுட் நடிகர் சல்மான் கான் வாக்குறுதி அளித்துள்ளார். கொரோனா வைரஸ் தொற்றுப் பரவலைத் தடுக்க நாடு முழுவதும் ஊரடங்கு அமலில் உள்ளது. இதன் காரணமாக, திரைப்படப் படப்பிடிப்புகள் அனைத்தும் தற்போது ரத்து செய்யப்பட்டுள்ளன. இந்நிலையில் தான் நடித்து வரும் ராதே படக்குழுவினர் உள்பட 25,000 க்கும் மேற்பட்ட பாலிவுட் தொழிலாளர்களுக்கு உதவுவதாகப் பிரபல பாலிவுட் நடிகர் சல்மான் கான் வாக்குறுதி அளித்துள்ளார். ராதே படத்தின் ஒப்பனைக் கலைஞர் சுபாஷ் கபூர், தன்னுடைய வங்கிக் கணக்குக்கு சல்மான் கான் பணம் அனுப்பியுள்ளதை உறுதி செய்துள்ளார். FWICE என்கிற திரைப்படத் தொழிலாளர் சங்கத்தில் உள்ள 25,000 தொழிலாளர்களுக்கும் உதவுவதாக சல்மான் கான் வாக்குறுதியளித்துள்ளார். அந்த அமைப்பின் தலைவர் கூறியதாவது: உதவி கேட்டு சல்மான் கானை அணுகினோம். சங்கத்தில் தற்போதைய நிலைமையால் கஷ்டப்படும் தொழிலாளர்களின் எண்ணிக்கையைக் கேட்டார்.25,000 தொழிலாளர்கள் சிரமத்தில் உள்ளார்கள் எனத் தெரிவித்தோம். உடனே அவர்களுக்கு உதவுவதாக வாக்குறுதி அளித்துள்ளார் என்று கூறியுள்ளார். பிரபுதேவா இயக்கத்தில் ராதே என்கிற படத்தில் சல்மான் கான் நடித்து வருவதுகுறிப்பிடத்தக்கது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


text: கி. ரா என்று சுருக்கமாக அழைக்கப்படும் கி. ராஜநாராயணன் (16 செப்டம்பர் 1922 – 17 மே 2021), கரிசல் இலக்கியத்தின் தந்தை என்று கருதப்படுபவர். கோவில்பட்டியின் அருகில் உள்ள இடைசெவல் கிராமத்தைச் சேர்ந்தவர். கி.ரா என்கிற கி.ராஜநாராயணனின் முழுப்பெயர், ராயங்குல ஸ்ரீ கிருஷ்ண ராஜ நாராயணப் பெருமாள் ராமானுஜ நாயக்கர். ஸ்ரீகிருஷ்ண ராமானுஜம், லட்சுமி அம்மாள் தம்பதியரின் ஐந்தாவது பிள்ளை கி.ரா. 1958இல் சரஸ்வதி இதழில் இவரது முதல் கதை வெளியானது. இவரின் கதையுலகம் கரிசல் வட்டாரத்து மக்களின் நம்பிக்கைகளையும், ஏமாற்றங்களையும், வாழ்க்கைப்பாடுகளையும் விவரிப்பவை. கி.ராஜநாராயணன் இயல்பில் ஒரு விவசாயி. ஒரு தேர்ந்த கதை சொல்லி. ‘நான் மழைக்குத்தான் பள்ளிக்கூடம் ஒதுங்கியவன். பள்ளிக்கூடத்தைப்பார்க்காமல் மழையைப் பார்த்துக்கொண்டு இருந்துவிட்டேன்’ என்று தன்னைப் பற்றிக் கூறிக்கொள்ளும் கி.ரா., பாண்டிச்சேரி பல்கலைக்கழகத்தின் சிறப்புப் பேராசிரியராக பணியாற்றிய பெருமைக்குரியவர். நல்ல இசை ஞானம் கொண்டவர் ,கவியரசு நா.காமராசன் அவர்கள் நடத்திய இலக்கிய பத்திரிகையான" சோதனை"யின் ஆலோசகர் ஆக இருந்துள்ளார். கரிசல் வட்டார அகராதி என்று மக்கள் தமிழுக்கு அகராதி உருவாக்கிய முன்னோடி இவரே. சாகித்ய அகாடமி விருது, இலக்கிய சிந்தனை விருது, தமிழக அரசின் விருது, கனடா தமிழ் இலக்கியத் தோட்டத்தின் 2016ம் ஆண்டுக்கான தமிழ் இலக்கியச் சாதனை விருது உள்ளிட்ட தமிழின் முக்கிய இலக்கிய விருதுகள் பெற்ற, 98 வயதான கி.ரா. தனது இறுதி காலத்தில் புதுச்சேரியில் வாழ்ந்தார். 2016-17 ஆம் ஆண்டுக்கான மனோன்மணியம் சுந்தரனார் விருது கி.ராவிற்கு வழங்கப்பட்டது. 2021ஆம் ஆண்டு மே மாதம் 17ஆம் நாள் தனது 98ஆம் வயதில் புதுச்சேரியில் இயற்கை எய்தினார். இவரது உடல் இவரது சொந்த ஊரான இடைசெவலில் அரசு மரியாதையுடன் தகனம் செய்யப்பட்டது. படைப்புகள் அகராதிகள் கரிசல் வட்டார வழக்கு அகராதி சிறுகதைகள் கன்னிமை மின்னல் கோமதி நிலை நிறுத்தல் கதவு(1965) பேதை ஜீவன் நெருப்பு விளைவு பாரதமாதா கண்ணீர் வேட்டி கரிசல்கதைகள் கி.ரா-பக்கங்கள் கிராமிய விளையாட்டுகள் கிராமியக்கதைகள் குழந்தைப்பருவக்கதைகள் கொத்தைபருத்தி புதுவை வட்டார நாட்டுப்புறக்கதைகள் பெண்கதைகள் பெண்மணம் வயது வந்தவர்களுக்கு மட்டும் கதை சொல்லி(2017) மாயமான் குறுநாவல் கிடை பிஞ்சுகள் நாவல் கோபல்ல கிராமம் கோபல்லபுரத்து மக்கள் (சாகித்திய அகாடமி விருது பெற்றது - 1991) அந்தமான் நாயக்கர் கட்டுரை ருஷ்ய மண்ணின் நிறம் என்ன? புதுமைப்பித்தன் மாமலை ஜீவா இசை மகா சமுத்திரம் அழிந்து போன நந்தவனங்கள் கரிசல் காட்டுக் கடுதாசி மாந்தருள் ஒரு அன்னப்பறவை தொகுதி நாட்டுப்புறக் கதைக் களஞ்சியம் திரைப்படமாக்கப்பட்ட இவர் எழுத்துக்கள் ஒருத்தி (கிடை என்ற கதையினை அடிப்படையாகக் கொண்டு அம்சன் குமார் இயக்கிய திரைப்படம்) கரண்ட் (கரண்டு என்ற கதையினை அடிப்படையாகக் கொண்டு கே. அரிகரன் இயக்கிய இந்தி திரைப்படம்). விருதுகள் 1971- தமிழ் வளர்ச்சி ஆராய்ச்சி மன்றம் விருது 1979-இலக்கிய சிந்தணை விருது 1991 – சாகித்திய அகாதமி விருது 2008 - மா.சிதம்பரம் விருது 2016-தமிழ் இலக்கிய தோட்டம் மேற்கோள்கள் வெளி இணைப்புகள் வாழ்க்கையை வேடிக்கை பார்ப்பவர் கி. ராஜநாராயணன் – கலந்துரையாடல் நிகழ்வு ஜெயமோகன் கி.ராஜநாராயணன்: இனக்குழு அழகியலின் முன்னோடி கி.ரா: கரிசல் இலக்கியத்தின் முன்னத்தி ஏர்! கடிதம், கமல், வண்ணதாசன், சிறுவர் இலக்கியம்... - கிரா நேர்காணல்! -விகடன் கி.ராஜாநாராயணன் - சிறுகதை எழுத்துக்களின் பிதாமகர் மண்... மனிதர்கள்... வாழ்க்கை! கி.ராஜாநாராயணன் - சிறுகதைகள் தமிழக எழுத்தாளர்கள் தமிழ் அகராதி தொகுப்பாளர்கள் 1922 பிறப்புகள் தூத்துக்குடி மாவட்ட நபர்கள் 2021 இறப்புகள்


வாங்க மேனகா, உங்கள் அன்புக்கு மிக்க நன்றி .


'இனித் தான் உண்மையான உலக T20 கிண்ணம் ஆரம்பிக்கிறது': ICC உலக Twenty 20 முதல் சுற்றுப் பார்வை


text: ஜெயலலிதா, சுப.தங்கவேலன், ரித்திஸ், விஜயகாந்த் போன்றோரின் அருகிலேயும், மு.க.ஸ்டாலின் அழகிரிக்கு நடுவிலேயும் தியாகி இமானுவேல் சேகரனின் உருவப் படம் பிளக்ஸ் பேனர்களில் பளபளக்க அவரின் நினைவு நாள் முளைப்பாரி, பால்குடம், வேல்குத்துதல், மொட்டையடித்தல் போன்ற சடங்குகளுடன் ஒடுக்கப்படுவோரின் விழாவாகவும் கோலகாலமாகவும் கடந்த மூன்றாண்டுகளாக கொண்டாடப்படுகிறது. பன்னெடுங்காலமாக நடத்தப்பட்டு வரும் சாதிய ஒடுக்குமுறைக்கு எதிராகப் போராடியவர் தியாகி இமானுவேல் சேகரன். தனது கல்லூரி வாழ்க்கையில் வெள்ளையனே வெளியேறு இயக்கத்தில் கலந்து கொண்டு சிறை சென்றவர். இந்திய போலிச் சுதந்திரத்தை நம்பி தன் வாலிபப் பருவ கனவுகளுடன் இந்திய ராணுவத்தில் தன்னை இணைத்துக் கொண்டு தேசத்திற்கான தன் சேவையை வழங்கச் சென்றார் 1950-ல் இராணுவத்திலிருந்து விடுப்பில் வந்த இவருக்கு தனது கற்பனையும் நிகழ்கால வாழ்க்கைமுறையும் வேறு வேறாக இருப்பது தெரிகிறது. இவரின் சமூக மக்களின் மீதான பிள்ளைமார் சாதியினரின் ஒடுக்குமுறைகளைக் கண்டு தனது இராணுவ வேலையைத் துறந்தார். சொந்த அனுபவம் கேட்பதைக் காட்டிலும் பெரிதல்லவா! அதனால் “ஒடுக்கப்பட்டோர்களின் விடுதலை இயக்கம்” என்ற அமைப்பைத் தொடங்கினார். அன்றைய நாளில் முக்குலத்தோர்களால் ஒடுக்கப்பட்டோர்களில் நாடார் சாதியினரும் இருந்தனர். இவர்களையும் இணைத்துக் கொண்டு ஒடுக்குமுறைகளுக்கு எதிராக பல போராட்டங்களை நடத்தினர். ஆதிக்க சாதியினரின் சொல்லொன்னா வன்முறைகளைத் தாங்க முடியாது படை திரட்டி எதிர்த் தாக்குதல்களையும் நடத்தினார். காமராஜர் இவரைச் சந்தித்து பாராட்டுக்களைத் தெரிவித்து கட்சியில் இணைய அழைப்பு விடுத்தார். அதனை ஏற்ற இமானுவேல் காங்கிரசில் இணைந்து ஹரிஜன லீக் காங்கிரசில் உறுப்பினரானார். ஓட்டுக் கட்சிகளுக்கேயுள்ள பார்பனியத் தன்மை இவரை இதிலிருந்து வெளியேறச்செய்து விடுகிறது. 1957களில் நடந்த தலித் மக்களுக்கெதிரான ஆதிக்க சாதிக் கலவரங்களுக்காக மாவட்ட ஆட்சியரால் நடத்தப்பட்ட அமைதிக்கூட்டத்தில் தனக்குச் சமமான இருக்கையில் அமர்ந்ததற்காக அமைதிக்கூட்டத்தை புறக்கணித்த முத்துராமலிங்கத் தேவரின் அடியாட்களால் கொலை செய்யப்பட்டார் இமானுவேல் சேகரன். இக்கொலைக்காக காமராஜர் தலைமையிலான காங்கிரஸ் அரசு நடவடிக்கை எடுத்ததால் காங்கிரஸ் கட்சியிலிருந்து விலகி பார்வார்டு பிளாக் என்ற கட்சிக்குத் தாவி அக்கட்சியையும் தேவர் சாதிக் கட்சியாக மாற்றியவர் இந்த முத்துராமலிங்கத் தேவர். நான்கு வர்ணங்களைக் கூறி தனது பிறப்பையும் தன் சாதி மீது திணிக்கப்பட்டுள்ள பார்பனியத்தின் தீண்டாமையையும் எதிர்த்து போராடியவர் அல்ல இவர். அதனை தனது முதுகில் சுமந்துகொண்டே பிறசாதிகளின் மீது தீண்டாமையை திணித்தவர். இவரின் சாதிய ஆதிக்கத்திமிரை புதுப்பிக்கவே தேவர் குரு பூசை நடத்தப்படுகிறது. ஒடுக்கப்படுவதற்கு எதிராக போராடுவதும் ஆதிக்கத்திமிரை நிலைநாட்டப் போராடுவதும் ஒன்றாக முடியுமா? தேவர் பூசை நடத்தப்படும் 3 நாட்களும் தாழ்த்தப்பட்டோர் மட்டுமின்றி அனைத்து மக்களும் என்ன நடக்குமோ என்று பயபீதியுடன் இருக்கும்படியான சூழ்நிலையை உருவாக்கித் தேவர் பூசை நடத்தப்படுகிறது. போக்குவரத்தை தடை செய்தல், திறந்திருக்கும் கடைகளை உடைத்தல், செல்லும் வழியெல்லாம் தாழ்த்தப்பட்டோரை தரம் தாழ்ந்த சொற்களால் வம்புக்கிழுத்து கலவரம் செய்தல் ஆகியன இப்பூசைக்கான பொருள்களாக உள்ளன. சில ஆண்டுகளுக்கு முன்னர் சண்முகையா பாண்டியன் இராமநாதபுரத்தில் நடத்திய தனது தேவர் சாதிய மாநாட்டிற்கு வாகனங்களில் வந்தவர்கள், வரும் வழியில் பரமக்குடிக்கருகில் உள்ள சரசுவதி நகரைச் சேர்ந்த தாழ்த்தப்பட்ட ஒரு வயதான மூதாட்டி, ஒரு குழந்தை மற்றும் சில பசுமாடுகளை வெட்டிக் கொன்றதால் ஆத்திரம் அடைந்த தாழ்த்தப்பட்ட மக்கள் எதிர்வினையாக மாநாட்டுக்கு வந்த வாகனங்களை மறித்து தேவர் சமூகத்தினர் சிலரை கொலை செய்தனர். இச்சம்பவத்திற்குப் பிறகுதான் தேவர் சாதியினர் தாழ்த்தப்பட்ட மக்களைக் கண்டு அஞ்சினார்கள் என்று சொன்னாலும் மிகையில்லை. “நாய், பன்றிகளுக்குக்கூட இரத்தம் சிவப்பாகத்தான் உள்ளது. அதற்காக அதுகளுடன் உறவு வைத்துக்கொள்ளவா முடியும்” என்று தேவர் சாதியத் திமிரைக் கக்கியவன் இந்த சண்முகையா பாண்டியன். இன்றும் அவரது பொதுக்கூட்டங்களிலும் கிராம நிகழ்ச்சிகளிலும் இது ஒலிபெருக்கியில் ஒலிபரப்படுகிறது. காமம் தலைக்கேறி தாழ்த்தப்பட்ட பெண்களை பெண்டாளும்போது (வன் புனர்வு)மட்டும் நாயும் பன்னியும் புனிதமடைந்த மனிதப் பிறவியாகத் தெரியுதாமோ? இமானுவேல் சேகரனின் கொலைக்குப் பிறகு உடன் நடந்த கலவரத்தில் தேவர் சாதியினர் 8 பேர் காமராஜர் அரசால் சுட்டுக் கொல்லப்பட்டனர். இவர்களின் நினைவிடமான தூவல் என்ற ஊரில், கொல்லப்பட்டவர்களுக்கு கட்டைப்பஞ்சாயத்து ரவுடியும் தேவர் சாதி வெறியனுமான பி.டி.குமார் கடந்த ஆண்டு நினைவஞ்சலி செலுத்தியப் பின் “இதற்குப் பழிக்குப் பழிவாங்கியேத் தீருவோம்” என்று உறுதி மொழி எடுத்தான். அதற்கான திட்டமிடலும் செய்து வந்தான். அதனாலேயே அவனை தேவர்குரு பூசைக்கு செல்லும் வழியில் தாக்கத் தாழ்த்தப்பட்ட மக்கள் திட்டமிட்டனர். ஆனால் அவன் சற்று பின் தங்கியதால் முன் சென்ற காங்கிரஸ் எம்.எல்.ஏ. கிருஷ்ணசாமி அடையாளமறியப்படாமல் தாக்கப்பட்டுவிட்டார். ஆனாலும் இதற்குப் பழிவாங்க சாதிய ஒடுக்குமுறைக்கு எதிராகப் போராடிவந்த தாழ்த்தப்பட்ட சமூகத்தைச் சேர்ந்த ஆசிரியர் வின்சென்ட் என்பவர் பேரூந்து நிறுத்தத்தில் தேவர் சாதி வெறியர்களால் ஓட ஓட விரட்டிக் கொல்லப்பட்டார். வெள்ளையன், கணேசபாண்டியன், செல்லத்துரை மைக் செட் ஊழியரான அறிவழகன் என்று கொல்லப்பட்ட தாழ்த்தப்பட்ட மக்களின் கொலைப்பட்டியல் நீண்டு கொண்டேதான் உள்ளது. இதற்கு எதிர் வினையாகத்தான் பள்ளர் அல்லது தேவேந்திர குல தாழ்த்தப்பட்ட மக்கள் கொலை மற்றும் கலவரங்களில் ஈடுபடுகின்றனர். தான் கைகாட்டிய இடத்தில் ஓட்டுப் போட்டது, தானே ஒடுக்கப்பட்டவர்களுக்குப் பதிலாக ஓட்டுப் பெட்டியை நிரப்பியது, காலில் உள்ள செருப்பையும் தோளில் உள்ள துண்டையும் கையில் எடுத்துக் கொண்டு “அய்யா” என்று கைகட்டி கூலியற்ற சேவகம் செய்யவைத்தது இன்னும் பிற பிற ஒடுக்குமுறைக்கெல்லாம் உட்பட்டிருந்தவர்கள் அதனை மறுத்தால் சும்மா விட்டுவிட முடியுமா? திருவாடானைக்கருகில் உள்ள கப்பலூர் கிராமத்தின் தாழ்த்தப்பட்ட மக்கள் காங்கிரசு எம்.எல்.ஏ.வாக இருந்த தேவர் சாதியைச் சேர்ந்த கரியமாணிக்கம் என்பவர் காலத்தில் ஓட்டுச் சாவடி எப்படியிருந்தது என்றுகூடப் பார்த்ததில்லை. இன்று அவரது மகன் இராமசாமி எம்.எல்.ஏ. காலத்தில் சற்று முன்னேறி ஓட்டுச்சாவடி உள்ளே சென்று பார்க்கும் அறிய வாய்ப்பைப் பெற்றுள்ளனர். ஆனால் ஓட்டுக்களைப் பதிவு செய்வது இராமசாமி அவர்களின் அடியாட்கள். “நானும் இந்நாட்டின் ஒரு குடிமகன்” என்ற உணர்வை ஒடுக்கப்பட்டோர் புதுப்பித்துக் கொள்ள ஆடடித்து, பட்டைச் சாராயம் கொடுத்து கருணைமிக்க விருந்து கொடுக்கப்பட்டுவிடும். தேர்தல் அதிகாரிகளின் சூட்கேசுகளும் பூத் ஏஜென்ட்டுகளின் பைகளும் நிரப்பப் பட்டுவிடும். சாதிய ஏற்றத் தாழ்வற்ற சகோதரத்துவ கொள்கையுடைவர்கள் நாங்கள் என்று கூறும் இசுலாமியர்களும் நாட்டுக்குள்ளேயே ஒரு நாடுவைத்து அரசாளும் இவர்களுக்கு துணைபோவதும் நாட்டுநடப்பாகத்தான் உள்ளது. அம்மாவிற்காக ஒரு பேரூந்தை எரித்ததால் தேர்தலிலே சீட்டுக் கிடைத்து இளையான்குடித் தொகுதியில் வ.து.நடராஜன் வெற்றி பெற்றது எப்படித் தெரியுமா? ஆனந்தூர் மற்றும் இராதானூர் பகுதியைச் சுற்றியுள்ள ஒடுக்கப் பட்டோர்களுக்கெல்லாம் வெறும் மிச்சர் பொட்டலம் கொடுத்து “உங்கள் ஓட்டுக்களை எல்லாம் நாங்கள் போட்டுக் கொள்கிறோம்” என்று திருப்பி அனுப்பப் பட்டதால்தான் இவ்வாறெல்லாம் ஜனநாயகம் செழிப்பாக இருந்த இடத்தில் இன்று எதிர்த்து போராடினால் கையைக் கட்டிக்கொண்டு அவர்களால் வேடிக்கைப் பார்க்க முடியுமா? அதனால்தான் தேவர் குரு பூசை அவரின் நினைவிடமான, பசும்பொன் பகுதி மக்களால் மட்டும் கொண்டாடபட்டு வந்த நிலையில் அரசியல் கட்சிகளில் உள்ள தேவர் சாதியத் தலைவர்களாலும் தேவர் சாதிய அமைப்புகளாலும் தனது ஆதிக்கம் பறிபோவைதைச் சகிக்க முடியாமால் அதனைத் தடுக்க தமிழகம் தழுவிய விழாவாக மாற்றி சாதிய உணர்வை கடந்த பத்தாண்டுகளாக நெருப்பு மூட்டி வளர்க்கின்றனர். ஜெயலலிதா, கருணாநிதி,மு.க. ஸ்டாலின், புதிய அரசியல் அவதாரம் விஜயகாந்த், சரத்குமார் மற்றும் முன்னணி நடிகை நடிகர் பட்டாளம் என விதி விலக்கின்றி அனைவரும் தேவர் பூசையில் தவறாமல் கலந்து கொள்கின்றனர். ஆனால் இமானுவேலின் நினைவு நாளைப்பற்றி வாயைக்கூட திறப்பதில்லை. ஓ. பன்னீர் செல்வத்தை தன்னுடை ரப்பர் ஸ்டாம்ப் முதல்வராக ஜெயலலிதா தேர்ந்தெடுத்தபோது “நான் பிறந்தது வேறு சமூகமாக இருந்தாலும், வளர்ந்ததும் என்னை வளர்த்ததும் தேவர் சமூகமே. அதனால் தேவர் சமூகத்தைச் சேர்ந்த ஓ.பன்னீர் செல்வத்தை முதல்வராக்குவதில் பெருமையடைகிறேன்” என்று கூறி தனது சாதிய அரசியலை பகிரங்கமாக கூறுவதற்கு ஜெயலலிதா தயக்கம் காட்டியதே இல்லை. போலீசின் மாட்சிமையையும் அறிந்துக் கொள்ளாமல் ஜனநாயகத்தின் வலிமையை புரிந்துகொள்ள முடியாது. “நாயுடனும் பன்னியுடனும் உறவு கொள்ள முடியுமா” என்ற தேவர்சாதி வெறியன் சண்முகையா பாண்டியனின் பேச்சு ஒலி நாடா அவரது பொதுக்கூட்டங்கள் தோறும் ஒலிபரப்பப்படுகிறது. இராமநாதபுரத்தில் இவர் நடத்திய மாநாட்டிற்கான சுவர் விளம்பரத்தில் ஒரு மனிதனின் தலையை வீச்சரிவாளால் வெட்டுவது போலவும் அதிலிருந்து இரத்தம் சொட்டுவது போலவும் வரைந்திருந்தனர். ஓட்டுப் போடாதே புரட்சி செய் என்ற கம்யூனிசத்தின் அடிப்படை அரசியல் முழக்கத்தை எழுதினாலே பயங்கரவாதம், தீவிரவாதி என்று வழக்குப் போட்டுச் சித்திரவதை செய்யும் போலிசிற்கு இச்சுவரெழுத்தும் பேச்சும் வன்முறையைத் தூண்டுவதாகத் தெரியவில்லை. கைகட்டி வேடிக்கைப் பார்க்கின்றனர். தேவர் பூசைக்கு அனைத்து பாதுகாப்பு ஏற்பாடுகளையும் செய்து கொடுத்து அவர்களின் வெறிக்கூச்சலையும் கடை உடைப்புக் கலவரங்களையும் கைகட்டி வேடிக்கையும் பார்க்கும் போலீசு, இமானுவேல் சேகரனின் நினைவு நாளன்று நினைவிடத்துக்கு வருபவர்களை வழிமறித்து “சோதனை” என்ற பெயரில் பயபீதியூட்டி முடிந்தவரை தடுக்கப்பார்க்கிறது. இவ்வாண்டு இவ்வாறு பார்திபனூரில் போலீசு தடுத்ததால் கண்ணீர் புகைக் குண்டு வீசுமளவுக்கு கலவரம் ஏற்பட்டது. அவ்வாறு ஆதிக்க சாதியினர் தடுத்து கலவரம் செய்யும் பொழுதும் பாதுகாப்புத் தராமலும் கலவரம் செய்பவர்கள் மீது நடவடிக்கை எடுக்கவும் மறுக்கிறது. ஜனநாயக அரசாங்கங்களும் தேவர் பூசையை அரசு விழாவாகக் கொண்டாடி மகிழ்சியடைகிறது. அரசு எந்திரமான போலீசு தனது அறிவிக்கப்படாத கொள்கையாக் கொண்டு ஒரு கண்ணில் வெண்ணையும் மறு கண்ணில் சுண்ணாம்பையும் வைத்துக்கொண்டு ஒடுக்கப்பட்டவர்களுக்கு எதிராகவே செயல்படுகிறது. ஆனால் “காலச் சக்கரம்” இதனை தொடராக அனுமதிக்க முடியாததல்லவா! முன்னேற்றங்களையும் மாற்றங்களையும் தடுத்துவிட முடியாது! பல ஆண்டுகளாக சிறு அளவில் நடத்தப்பட்டு வந்த இமானுவேல் சேகரனின் நினைவு நாள் விழாவும் கடந்த 3 ஆண்டுகளாக மிகப் பெரிய அளவில் கொண்டாடப்படுகிறது. தேவர் பூசைக்கு எதிராக அதே பார்பனியச் சடங்குகளுடன் நடத்தப்பட்டாலும் ஒடுக்கப்பட்டோரின் எழுச்சியை வெளிப்படுத்துவதாகவே இவ்விழா உள்ளது. இவர்களிடையேயுள்ள பார்பனியக் கலாச்சார பழக்கமும், சொத்துடைத்த பணக்கார வர்க்கமும் பார்பனியக் கலாச்சாரப் பாதையில் இழுத்துச் செல்லும் சமூகச் சூழ்நிலையாக உள்ளது. அதனால் இன்று ஓட்டுக்கட்சிகள் பலவும் தலைவர்கள் செல்லாமல் பகுதியிலுள்ள எம்.எல்.ஏக்களையோ அல்லது இரண்டாம் மூன்றாம் மட்டத் தலைவர்களையோ இமானுவேல் சேகரனின் நினைவு நாளில் பங்கேற்கச் செய்கின்றனர். ஆனால் தங்களுடைய தலைவர்களின் படத்துடன் இமானுவேல் சேகரனின் படத்தையும் அச்சிட்டு பேனர்களாக நிறுத்தியுள்ளனர். பாலுக்கும் காவல் பூனைக்கும் தோழனாக வேடமிடுகின்றனர். தம் தொகுதிகளில் ஆதிக்க சாதியுணர்வைத் தூண்டி ஓட்டுக்களை அறுவடை செய்யும் ஓட்டுக் கட்சியிலுள்ள ஆதிக்க சாதியின் தலைவர்கள், சாதிய ஒடுக்கு முறைக்கும், சுரண்டலுக்கும் எதிராக ஒருவார்த்தைக் கூடச் சொல்லாமல் போராடி கொலையுண்டு தன்னுயிரை தியாகம் செய்த இமானுவேல் சேசகரனின் கல்லரையில், மலர் வளையம் வைத்த கையின் மணம் மாறாமல் கொலை செய்தவனின் கல்லரையிலும் மலர் வளையம் வைத்து சாதி ஆதிக்கத் திமிரை புகழ்வதும் கடந்த 3 ஆண்டுகளாக நடந்து வருகிறது. கொலை செய்தவனே கொலை செய்யப்பட்டவனின் நினைவு தினத்தை கொண்டாடும் அதிசயமல்லவா இது! சாதிய ஒடுக்குமுறைக்குக் கட்டுப்பட்டு ஓட்டுப்போட்டது பணம் வாங்கிக் கொண்டு ஓட்டுப்போடும் பரிமாணத்திற்கு மாற்றப்பட்டுவிட்டதாலும், அனைத்து கட்சிகளுமே பணத்தை அள்ளி வீசுவதாலும் இப்படிப்பட்ட செண்டிமென்டல் கபட நாடமும் ஓட்டுக் கட்சிகளுக்குத் தேவையாக உள்ளது. ஓட்டுக் கட்சிகளின் கபட நாடகங்களையும் தன் ஜாதிக்குள்ளேயே உள்ள நவீன பணக்கார வர்கத்தின் சூழ்ச்சியையும் உணர்ந்து கொள்ளாது “ஆட்டை பலி கொடுத்தவன் அதனையே சாமிக்கும் படைப்பதுபோல்” ஒடுக்கப்பட்ட மக்கள், முளைப்பாரி எடுப்பது வேல் குத்துவது போன்ற பார்பனிய கலாச்சாரதிலும், சீரழிவுக்குக் கலாச்சாரத்திலும் மூழ்கடிக்கப்பட்டு சாதிய ஒடுக்குமுறைக்கும் தீண்டாமைக்கும் எதிரான அரசியல் போராட்ட உணர்வுகளை இப்படித்தான் ஏட்டிக்குப் போட்டியாக வெளிப்படுத்துகின்றனர். இமானுவேல் சேகரனின் தியாகம் பார்பனியத்தின் காலடியில் அடகு வைக்கப்படுகிறது.DECORAM போன்ற தன்னார்வ தொண்டு நிறுவனங்களும் தம் பங்கிற்கு களமிறங்கி சோறு தருகிறோம் பால் தருகிறோம் என்று அரசியல் உணர்வற்றவர்களாக மாற்றுகிறது. சாதிய ஒடுக்குமுறையை கட்டவிழ்த்துவிட்ட பசும்போன் தேவரின் நினைவுநாளை அரசு விழாவாக அறிவித்துக் கொண்டாடுவது என்னவகை நியாயம்? இது ஜனநாயக அரசாங்கமா? அல்லது மனு தர்ம அரசாங்கமா? இமானுவேல் சேகரனின் நினைவு நாளை அரசு விழாவாக அறிவிப்பதும் தேவர் பூசையை அரசு விழாவிலிருந்து நீக்குவதுமே ஜனநாயக நடவடிக்கையாக இருக்கமுடியும். சும்மா அம்பேத்காரைப் போற்றுவதும் பெரியாரின் வாரிசுகள் என்று வாய் கிழிய கத்துவதும் கதைக்குதவாது. பன்னெடுங்காலமாக சாதிய ஒழிப்பைத்தான் ஒடுக்கப்பட்டோர் வேண்டுகின்றனர். சாதிய ஒடுக்குமுறையை நிலைநாட்டுபவர்கள் ஆதிக்க சாதியினரே. ஓட்டுக் கட்சிகளின் புதிய அவதாரமான சமரசப் போக்கெல்லாம் சாதிய ஒழிப்பைத் தராது. அதனால் ஒடுக்கப்பட்டோர் தம்மிடமும் உள்ள பார்பனியக் கலாச்சாரங்களைக் களைந்து பிற சாதிய உழைக்கும் மக்களுடன் சாதியம் பாராமல் ஒன்றிணைந்து முற்போக்கு ஜனநாயக சக்திகளின் தலைமையின் கீழ் ஆதிக்க சாதிய வெறியர்களுக்கெதிராகப் போர்குணமிக்க அரசியல் போராட்டங்களை நடத்தாமல் முளைப்பாரி எடுப்பதும் மொட்டை அடிப்பதும் சாதி ஒழிப்புக்கு தீர்வாகாது. -கட்டுரையாளர்கள் தோழர்கள் சாகித், ஆனந்த். ................................... தொடர்புடைய பதிவுகள் - கருத்து மாறுபட்டை ஆணித்தரமாகவோ, ஏன் கோபமாகக் கூட சொல்லலாம். ஆனால் எல்லா விவாதத்திலும் கருத்தற்ற தனிநபர் தாக்குதல், வசைச்சொற்கள், அநாகரீக மொழிகளை தவிர்க்க வேண்டும். அத்தகைய பின்னூட்டங்கள் பகுதி அளவிலோ அல்லது முழுமையாகவோ நீக்கப்படும் - வினவு பெயரில் வரும் பின்னூட்டங்களைத் தவிர மற்றவர்களின் கருத்துக்கு அவரவரே பொறுப்பு. அது வினவு கருத்தாக புரிந்து கொள்ள வேண்டாம் - ஆரோக்கியமான விவாதங்களை வளர்க்கும் பொருட்டே இந்த கொள்கை முடிவுகள். அனைவரும் புரிந்துணர்வுடன் ஆதரிக்குமாறு கோருகிறோம்.


text: பிறந்த குழந்தைக்கு ஜாதகம் பார்க்கிறீர்களா? | Analai Express | அனலை எக்ஸ்பிறஸ் குழந்தை பிறந்ததும் செய்ய வேண்டிய முதல் வேலை குழந்தையின் பிறந்த நேரத்தைத் துல்லியமாக குறித்து ஜாதகம் எழுத வேண்டியதுதான்.. பிறந்த நேரத்தை வைத்து நட்சத்திரத்தையும் ராசியையும் கணித்து எழுதப்படும் ஜாதகம் வாழ்நாள் முழுமையும் மிக மிக முக்கியமானது. சிலர் குழந்தை பிறந்தவுடன் குழந்தை உயர் கல்வி பெறுவானா? அரசாங்க உத்தியோகம் கிடைக்குமா? தனியார் துறைதானா? சொந்த தொழில் உண்டா? வீடு மனை வாகனம் உண்டா? திருமணத்தில் தோஷம் ஏதேனும் இருக்கிறதா? சுத்தமான ஜாதகமா? நல்ல கணவன்/ மனைவி அமைவார்களா? குழந்தை செல்வம் இருக்குமா? குழந்தை வளர்ந்ததும் தாய், தந்தையரை கவனிப்பார்களா? இப்படி கேள்வி மேல் கேள்வி கேட்பார்கள். குழந்தையின் வளர்ச்சியை அப்போதே தெரிந்து கொள்ள வேண்டும் என்னும் அதிகப்படியான ஆர்வத்தோடு இருப்பார்கள். ஜோதிட சாஸ்திரத்தின்படி குழந்தை கருவில் உண்டாகும் போது கருவளர்ச்சியடையும் 3 மாதங்களிலேயே குழந்தையின் ஜாதக பலன் தொடங்கிவிடும் என்கிறது. அதனால்தான் ராஜாக்கள் காலத்தில் அரண்மனை ஜோதிடர் கணித்து கூறும் நேரங்களில் மட்டுமே ராஜா ராணி கூடினார்கள். கணவன், மனைவி இருவரது ஜாதகத்திலும் நல்ல தசாபுக்தி நடக்கும் காலகட்டத்தில் கரு தரித்தால் பிறக்கும் குழந்தையின் ஜாதகம் சிறப்பாக இருப்பதோடு பெற்றோருக்கும் சிறப்பான வாழ்வை தருவதாக அமையும். மாறாக தசாபுக்தியில் காலம் சரியில்லாமல் இருக்கும் போது கருத்தரித்தால் குழந்தை ஆரோக்கியமற்று இருப்பதோடு வாழும் முழுமைக்கும் துன்பத்தை சந்திக்கும் ஜாதகமாக அமைந்துவிடுகிறது என்கிறது சாஸ்திரம். கருவுறும்போதே தொடங்கிவிடும் ஜாதகப்பலனால் சில பெற்றோர்கள் வாடகை வீட்டில் இருந்து சொந்த வீட்டிற்கு செல்வதும், தொழிலில் வளர்ச்சி காண்பதும், பணி உயர்வு பெறுவதும் நடக்கும். ஆனால் பிறந்த குழந்தைக்கு ஜாதகம் பார்க்க குறைந்தது 3 வயதேனும் பூர்த்தியடைந்திருக்க வேண்டும் என்று சொல்வதற்கு காரணம் பெற்றோர்களுக்கு வளர்ச்சியைக் கொடுப்பதுபோல் நேர் மாறாக துன்பத்தைக் கொடுக்ககூடிய ஜாதகமாகவும் அமையலாம் என்பதால் பெற்றோர்களுக்கும் குழந்தைகளுக்குமான அன்பு இடைவெளி குறைந்து விடக் கூடாது என்பதால்தான் என்கிறார்கள் பெரியவர்கள். அப்படியானால் பிறந்த குழந்தைக்கு ஜாதகம் பார்க்ககூடாதா என்று கேட்கலாம். நட்சத்திரம், ராசி கணிக்கும் போது மேலோட்டமாக குழந்தையின் தாய், தந்தை, தாத்தா, பாட்டி, தாய்மாமன் ஆரோக்கிய நிலையை மட்டும் பார்க்கலாம். குழந்தையின் ஆயுள் பற்றி நிச்சயம் கேட்கலாம். குறிப்பாக பாலாரிஷ்டம். இது குழந்தையின் ஆயுளைக் குறிக்கும். மாறாக பிறந்த குழந்தைக்கு செவ்வாய் தோஷம் இருக்கா? களத்திர தோஷம் இருக்கா? என்ன படிக்கும்? கல்யாணம் பற்றி சொல்லுங்கள் என்ற கேள்விகளெல்லாம் வேண்டாமே.. பிறந்த குழந்தை 12 வயது பூர்த்தி அடைந்தபிறகு கல்வியில் என்ன துறையில் சிறந்து விளங்குவான்? உயர் கல்வி? பெற்றோர்களின் தொழில் எப்படி இருக்கும்? எதிர்காலத்தில் எந்த துறையில் சிறந்து இருப்பார்கள் போன்றவற்றை இந்த வயதில் தெரிந்து கொள்வதுதான் நல்லது. இல்வாழ்க்கைக்கு அவர்கள் தயார் ஆகும் போது அதாவது 20 வயதுக்கு மேற்பட்ட பிறகே செவ்வாய் தோஷம், நாக தோஷம், திருமணத்தில் கால தாமதம், களத்திர தோஷம், மாங்கல்ய தோஷம் போன்றவற்றைப் பார்க்க வேண்டும்.


டெல்லி: இந்தியாவில் 2 பேருக்கு கொரோனா வைரஸ் பாதிப்பு இருப்பது உறுதி செய்யப்பட்டு உள்ளதாக மத்திய சுகாதாரத்துறை அதிகாரப்பூர்வமாக அறிவித்து உள்ளது. சீனாவில் இருந்து வேகமாக பரவும் கொரோனா வைரஸ் இந்தியாவிலும் ஊடுருவி வருகிறது. சீனாவில் இருந்து இந்தியர்களை அழைத்து வந்த நிலையில், ஏற்கனவே கேரளாவைச் சேர்ந்த 3 பேருக்கு கொரோனா வைரஸ் தொற்று உறுதி செய்யப்பட்டது. அவர்களுக்கு தகுந்த சிகிச்சை அளிக்கப்பட்ட நிலையில், அவர்கள் நோய் குணமாகி வீடுகளுக்கு திரும்பினர். இந்த நிலையில், தற்போது 2 பேருக்கு கொரோனா வைரஸ் தொற்று இருப்பது உறுதி செய்யப்பட்டு உள்ளதாக மத்தியஅரசு தெரிவித்து உள்ளது. துபாயில் இருந்து இந்தியா திரும்பிய தெலுங்கானாவைச் சேர்ந்த ஒருவருக்கு கொரோனா தொற்று இருப்பது உறுதி செய்யப்பட்டு உள்ளதாகவும், இத்தாலியில் இருந்து டெல்லி வந்த பயணி ஒருவருக்கு விமான நிலையத்தில் நடத்தப்பட்ட சோதனையில் கொரோனா வைரஸ் இருப்பது உறுதி செய்யப்பட்டு இருப்பதாகவும் தெரிவித்து உள்ளது. அதன்படி, டெல்லியில் ஒருவரும், தெலுங்கானா மாநிலத்தில் ஒருவருக்கும் கொரோனா தொற்று உறுதி செய்யப்பட்டு, மருத்துவமனையில் அனுமதிக்கப்பட்டு சிகிச்சை அளிக்கப்பட்டு வருகிறது. நோயாளிகள் இருவரும் உன்னிப்பாக கண்காணிக்கப்படுகிறார்கள் என்று மத்திய சுகாதாரத்துறை அறிவிப்பு வெளியிட்டு உள்ளது. கார்ட்டூன் கேலரி Related PostsTags: Both the patients are stable and being closely monitored, china, Corona virus has been detected each passenger in Telangana and delhi, Coronavirus, Covid19, death tol, Diamond Princess, Iran, Italy, Novel Coronavirus, South Korea, switzerland, US, vuhan, இத்தாலி, ஈரான், கொரோனா, கொரோனா வைரஸ், கோவிட் 19, சீனா, சொகுசு கப்பல், தென்கொரியா, வுகான், வைரஸ் தொற்று 219A


விஷால் மீது எனக்கு நம்பிக்கை இருக்கிறது. என்னை ஜெயிக்க வைத்துவிடுவார். குஷ்பு - Vishalkushboo - விஷால் | Tamilstar.com | விஷால் மீது எனக்கு நம்பிக்கை இருக்கிறது. என்னை ஜெயிக்க வைத்துவிடுவார். குஷ்பு தயாரிப்பாளர் சங்க தேர்தல் வரும் பிப்ரவரி மாதம் 5ஆம் தேதி நடைபெறவுள்ள நிலையில் விஷால் திடீரென நடிகை குஷ்புவை வேட்பாளராக அறிவித்துள்ளார். நடிகர் சங்க தேர்தலின்போது பம்பரமாக சுழன்று ஓட்டு வேட்டை நடத்தி சரத்குமாரை வீழ்த்திய விஷால், இம்முறை கலைப்புலி எஸ்.தாணுவையும் வென்றுவிடுவார் என்றே கூறப்படுகிறது. இதுகுறித்து குஷ்பு கூறியபோது, 'விஷால் அணியினர் என் மீது நம்பிக்கை வைத்து தயாரிப்பாளர் சங்க தலைவர் என்ற பெரிய பொறுப்புக்கு போட்டியிட நிறுத்தி உள்ளனர். விஷால் மற்றும் அவரது அணியினர் மீது எனக்கு நம்பிக்கை இருக்கிறது. அவர்களுடன் சேர்ந்து சிறப்பாக பணியாற்ற இருப்பதில் மகிழ்ச்சி. இதற்காக அவர்களுக்கு நன்றி தெரிவித்துக்கொள்கிறேன். நாங்கள் தயாரிப்பாளர் சங்கத்தில் வித்தியாசத்தை காட்டுவோம். மாற்றத்தை கொண்டு வர தேர்தலில் கடினமாகவும் நேர்மையாகவும் உழைப்போம்” என்று கூறியுள்ளார். Post your comment திருட்டு விசிடிக்காக தெருவில் இறங்கி தட்டிக் கேட்ட முதல் ஆம்பள விஷால்தான்! தயாரிப்பாளர் பேச்சு


text: ரெண்டு மாசம் இருக்கும் போல் தோன்றியது. ஆனால், ஒரு மாசம் மட்டுமே ஆகியிருக்கிறது. தமிழ்மணம் பக்கம் சென்று ரெண்டு மாசம் இருக்கும் போல் தோன்றியது. நித்தியானந்தாவிற்கு டாப் 10 போட கொள்ளை ஆசை. நேரம் அமையவில்லை. இப்பொழுதும் போடலாம். அட்லீஸ்ட் ட்விட்டரில் கிடைத்த சம்பாஷணைகளில் கவர்ந்ததைத் தொகுக்கலாம். ரோமன் கத்தோலிக்க மதகுருமாரால் மேற்கொள்ளப்பட்ட சிறார் பாலியல் துஷ்பிரயோகத்திற்கு வணக்கத்துக்குரிய பிதா, பாப்பரசர் பெனடிக்ட்டும் உறுதுணை நின்றிருக்கிறார். திருச்சபையின் திரைமறை திருப்பலி களப்பணி. அரசியல்வாதிக்கு அடுத்த தேர்தலில் நிற்க வேண்டாம் என்றால் துணிச்சல் வரும். ஒபாமா போன்றவருக்கு அதுவே அபயம் என்றால் ஜிம் பன்னிங் (Jim Bunning) போன்ற சிலருக்கு அசட்டுத் துணிச்சல். மறுமுறை வாக்கு கோரினால் நிச்சயம் தோல்வி என்பதால் அதீத நிலைப்பாடா? அல்லது டெமொக்ரடிக் ஆளுங்கட்சியே காசு கொடுத்து கூவச் சொல்லியதா? கிறித்துவிற்கு முன் பிறந்த போப்பை விமர்சிக்கும் இந்தப் பதிவில் 1907ல் இயற்றப்பட்டது நீங்குவது பாராட்டுவதுதானே பொருத்தம்? இல்லை... தேர்தல் நிதிக்கு தரப்படும் பணம் எப்படி வேண்டுமானாலும், எவ்வளவு வேண்டுமானாலும், கொடுக்கலாம் என்று உச்சநீதிமன்றம் தீர்ப்பு வழங்கியது. ஒபாமாவிற்கும் ஹில்லரிக்கும் இதனால் பெரும்பாதிப்பு இருக்காது. ஆனால், அமெரிக்காவில் பென்ச் நீதிபதிகளுக்கும் தேர்தல் உண்டு. அவர்கள் உள்ளூர் வழக்கொன்றில், நிறுவனத்திற்கு எதிராக தீர்ப்பளித்திருப்பார். அவர், மறுபடி வாக்காளரை சந்திக்கும்போது, அதே நிறுவனம் அசுர பலத்துடன் மீடியாவில் எதிர்மறை விளம்பரத்தை சுழலடிக்கும். போட்டி வேட்பாளருக்கு பற்றுடன் வரவு வைக்கும். இதே போல் மாநில சட்டமன்றத்திலும், பெருவணிகர்களைப் பகைத்துக் கொள்ளும் சட்ட மசோதாக்களை ஆதரிக்க அரசியல்வாதிகள் அஞ்சும் சூழல் தோன்றும். இன்று வணிக ஸ்தாபனத்திற்குப் பிடிக்காத சட்ட வரைவை நிறைவேற்றினால், நாளைய பொழுதில் பில்லியன் டாலர் கணக்கில் தீர்த்துக் கட்டப்படுவோம் என்பது அவருடைய லிபிதம். ஒவ்வொரு அரசியல்வாதியாக, ஒவ்வொரு நீதிபதியாக, ஒவ்வொரு தேர்தலாக இந்த மாதிரி செலவழிக்க வேண்டாம். வணிக நிறுவனத்தின் பலம் என்பது அல் க்வெய்தாவின் ஆள்சேர்ப்பு மாதிரி. எங்கேயாவது ஒரு வெடிகுண்டு போதும். பூரா பாகிஸ்தானும் தீவிரவாதிகளின் தேசம் மாதிரி தோன்றும். அதே போல், எங்காவது ஒரு சாம்பிள் போதும். ‘அவனுக்கு நேர்ந்த கதி, உனக்கும் ஆவணுமா?’ என்றே மிரட்டி, அனைவரையும் வழிக்குக் கொணரலாம். தொடர்புள்ள இடுகை: ஒரு பில்லியனைத் தாண்டிய 2008 தேர்தல் வசூல்! « US President 08 தலைப்புக்கு என்ன அர்த்தம்? 1. An incongruous mixture. 2. A spicy stew of seasoned meat, vegetables, chickpeas, etc. ETYMOLOGY: From Spanish olla podrida (literally, rotten pot), from olla (pot) + feminine of podrido (rotten). USAGE: “Alice Randall’s collection of cookbooks is formidable, an olla podrida of Junior League and soul food cookbooks and classics like The Joy of Cooking.” – Penelope Green; What Matters Most; The New York Times; Sep 16, 2009. துவக்கத்தில் எதற்கு தமிழ்மணம் பேச்சு? அன்றாடம் வராவிட்டால், கவர்ந்திழுக்கிற மாதிரி தமிழ்மணத்தில் எதுவுமேயில்லை. திடீரென்று வந்து விழுபவருக்கு சென்னைக்குப் போன அமெரிக்கன், சேனல்களைத் தாண்டிய கதையாக, டிவியை அணைக்கவைக்கிறது. ‘சூப்பர் சிங்கர்’ எங்கே, துணையெழுத்தோடு ‘ராமாயணம்’ அங்கே என்று காட்ட வேண்டாமோ?


text: ஒடிசி (இலக்கியம்) |இந்தக் கட்டுரையில் மேற்கோள்கள் இல்லை.| இக்கவிதைக் காவியம் ஓடிசஸ் என்னும் மாவீரன் டிரோஜான் போரின் முடிவில் இத்தாக்காவில் உள்ள தன் வீட்டிற்குப் பயணப்படும் பத்தாண்டு கால வழிப்பயணத்தை விவரிக்கிறது. டிரோஜான் போர் இலியட்டில் விவரிக்கப்பட்டுள்ளது. இதே நேரத்தில் அவனது மனைவி பெனிலோப் தன்னை பல மனிதர்களிடமிருந்து காத்துக் கொள்ள வேண்டியுள்ளது; அவனது மகன் டெலிமாச்சோசும் அவனைத் தேடுகிறான். வருகின்ற வழியில் ஓடிசசும் அவனது வீரர்களும் பல ஆபத்தான இடங்களையும் அச்சுறுத்தும் மிருகங்கள்,அரக்கர்களையும் எதிர்காண வேண்டியுள்ளது.இக்கதையில் வரும் ஒற்றைக்கண் அரக்கர்கள் (கைக்ளோப்கள்) ஆங்கில இலக்கியத்தில் மிகவும் பரவலாக அறியப்பட்டவர்கள். குறிப்புகள்[தொகு] - இந்த புத்தகத்தின் பின்னணியிலேயே நீண்ட பயணத்தைக் குறிக்கும் ஆங்கில சொல் ஓடிஸ்ஸி உருவானது. - ஒடிசஸ் என இக்கவிதையில் குறிப்பிடப்படுபவரின் உரோமானியப் பெயர் உலிசஸ் ஆகும். - ஜேம்ஸ் ஜாய்ஸ் எழுதிய 1922ம் ஆண்டு புத்தகம் உலிசஸ் ஹோமரின் காவியத்தைத் தழுவியிருந்தாலும் வெகுவாக வேறானது. |விக்கிமீடியா பொதுவகத்தில் Odyssey தொடர்புடைய மேலும் பல ஊடகக் கோப்புகள் உள்ளன.|


*அல்வா வெந்து கலவை பந்து போல சுருண்டு வரும் போது தட்டில் கொட்டி துண்டுகள் போட்டோ அல்லது அப்படியே பயன்படுத்தலாம்.


'அனதர் ரவுண்ட்’ சிறந்த சர்வதேச திரைப்படத்திற்கான ஆஸ்கார் விருதை வென்றது! | Oscar 2021 : Another Round Wins Oscar for Best International Feature Film - Tamil Filmibeat | Updated: Monday, April 26, 2021, 14:49 [IST] லாஸ்ஏஞ்சல்ஸ் : சிறந்த சர்வதேச திரைப்படத்திற்கான ஆஸ்கார் விருதை அனதர் ரவுண்ட் திரைப்படம் தட்டிச்சென்றது. குடிப்பழக்கத்தை மையமாக வைத்து எடுக்கப்பட்ட இப்படம் 2020ம் ஆண்டு வெளியாகி அனைவரின் பாராட்டுக்களை பெற்றது . இத்திரைப்படத்தை தாமஸ் வின்டர்பர்க் ஆல் எழுதி இயக்கி இருந்தார். இதில், சர்வதேச திரைப்படத்திற்கான ஆஸ்கர் விருதை அனதர் ரவுண்ட் திரைப்படம் வென்றது. இந்த விருதை இயக்குனர் தாமஸ் வின்டர்பெர்க் பெற்றுக்கொண்டார். மேலும், தனது மறைந்த மகள் ஐடாக்கு ஆஸ்கார் விருதை அர்ப்பணிப்பதாக கூறினார். இந்த நிகழ்ச்சியில் பேசிய தாமஸ் வின்டர் பெர்க், எனது, மகள் ஜடா இந்த படத்தில் ஒரு முக்கியமான கதாபாத்திரத்தில் நடித்திருந்தார். இவர், நான்கு நாட்களுக்கு முன் ஒரு வாகன விபத்தில் உயிரிழந்தார் என்று குறிப்பிட்டார். மேலும், நாங்கள், இந்த திரைப்படத்தை அவரது நினைவுச்சின்னமாக நினைக்கிறோம் என்றும் வின்டர்பெர்க் கூறினார். இப்படத்தில் மேட்ஸ் மிக்கெல்சன், தாமஸ போ லார்சன், மாக்னசு மில்லங்கு மற்றும் லார்சு ரான்த் ஆகியோர் நடித்துள்ளனர். ஆசிரியர்கள் தங்களை புதுப்பித்துக்கொள்ள குடிப்பழக்கத்திற்கு அடிமையாகி இருக்கிறார். அவர்களின் ஆட்டமும் பாட்டமும் நகைக்சுவை உணர்வுடன் அழகாக படமாக்கி உள்ளார் தாமஸ் வின்டர்பர்க் மதுவால் இந்த சமூதாயம் எப்படி அழிவை சந்திக்கிறது, மக்கனை கொன்று குடும்பங்களை எப்படி அழிக்கிறது என்பதை இந்த படம் உணர்ந்தும் என்று தாமஸ் வின்டர் பர்க் கூறினார். Read more about: oscar 2021 ஆஸ்கர் 2021 ஆஸ்கர் விருதுகள் 2021 Oscar 2021 : Another Round Wins Oscar for Best International Feature Film


text: பிலிப்பே டி ஒலிவேரா 17 ஆம் நூற்றாண்டின் முற்பகுதியில் இலங்கையிலிருந்த போத்துக்கீசத் தளபதிகளுள் ஒருவர். 1619 இல் இவரின் தலைமையில் வந்த படையினரே யாழ்ப்பாண அரசைக் கைப்பற்றி அதனைப் போத்துக்கீசரின் நேரடி ஆட்சியின்கீழ் கொண்டுவந்தனர். இதன் பின்னர் இப்பகுதியின் "கப்டன் மேஜரா"க ஒலிவேராவே நியமிக்கப்பட்டார். கடும் போக்குக் கத்தோலிக்கரான இவர், பிரபலமான நல்லூர்க் கந்தன் கோயில் உட்பட, யாழ்ப்பாணத்திலிருந்த பல இந்துக் கோயில்களை இடிப்பித்தார். நல்லூர் கோயில் அழிக்கப்பட்டது தொடர்பாக குவைறோஸ் பாதிரியார் தானெழுதிய நூலில் பின்வருமாறு குறிப்பிடுகின்றார்: "பிலிப்பே டி ஒலிவேரா பெப்ரவரி 2 ஆம் திகதி நல்லூருக்குச் சென்று இந்துக்களால் பெரிதும் மதிக்கப்பட்ட பெரிய கோயிலைத் தரைமட்டமாக்கும்படி ஆணையிட்டான். கோயிலை இடியாது விடுவதற்காக, வேண்டியவனைத்தும் தருவதாகவும், வீடுகள் கட்டித்தருவதாகவும் பலமுறை இந்துக்கள் கேட்டுக்கொண்டது, கோயிலை இடிக்கவேண்டுமென்ற அவனது விருப்பத்தை மேலும் அதிகரித்தது. ஏனெனில் அவன் ஒரு மகத்தான கிறிஸ்தவனாவான்.". யாழ்ப்பாண அரசின் கீழிருந்த பகுதிகளின் தலைநகரமாக யாழ்ப்பாண நகரத்தை உருவாக்கியவரும் இவரே. சுமார் எட்டு வருடங்கள் கப்டன் மேஜராக யாழ்ப்பாணத்தை நிர்வகித்துவந்த ஒலிவேரா, 1627 ஆம் ஆண்டு மார்ச் 22 இல் தனது 53 ஆவது வயதில் யாழ்ப்பாணத்தில் இறந்தார். பிற சமயங்களின்பால் கடுமையாக நடந்து கொண்டாலும், யாழ்ப்பாணத்தில் ஏழைகளுக்கும், விதவைகள் முதலியவர்களுக்கும் பயன்படும்வகையில் "மிசரிக்கோடியா" என்று அழைக்கப்பட்ட வைத்தியசாலையொன்றைத் தன் சொந்தச் செலவிலேயே கட்டிக்கொடுத்ததாகச் சொல்லப்படுகிறது. எல்லோரும் ஒலிவேராமீது அன்பு கொண்டிருந்ததாகவும், அவரை "பிலிப்பே ராஜா" என்றே அழைத்து வந்ததாகவும் குவைறோஸ் பாதிரியார் குறிப்பிடுகின்றார். 1627 பெப்ரவரி 20 ஆம் திகதி யாழ்ப்பாணத்தை உலுக்கிய சூறாவளியின் போது, அவரது வீட்டில் ஒதுங்கிய மக்கள் மீது அவர் காட்டிய அக்கறையையும் அவர்கள் தொடர்பில் அவர் நடந்துகொண்ட விதம் பற்றியும் குவைறோஸ் உயர்வாகப் பேசியுள்ளார். குறிப்புகள் இவற்றையும் பார்க்கவும் யாழ்ப்பாணத்தில் போத்துக்கீசர் ஆட்சி 1627 இறப்புகள் போர்த்துக்கேய இலங்கை 17-ஆம் நூற்றாண்டில் இலங்கை யாழ்ப்பாண அரசு


உலகையே அச்சுறுத்தி வரும் கோவைட்-19 தொற்றுப் பாதிப்பால் 3000க்கும் மேற்பட்டோர் உயிரிழந்துள்ளனர், 88 ஆயிரத்திற்கும் மேற்பட்டோர்பாதிப்படைந்துள்ளனர். இந்தியாவில் கடந்த இரண்டு நாட்களில் தற்போது வரை 8 பேர் கோவைட்-19 தொற்றால் பாதிக்கப்பட்டுள்ளதாக கண்டறியப்பட்டுள்ளது. டெல்லியில், இந்த வைரஸால் பாதிக்கப்பட்ட நபர், ராம் மனோகர் லோஹியா மருத்துவமனையில் சிகிச்சை பெற்று வருகிறார். இவருடன் வந்த ஆக்ராவைச் சேர்ந்த 6 பேரிடமும் கோவைட்-19 தொற்று இருப்பது உறுதி செய்யப்பட்டுள்ளதாக உ.பி. சுகாதார அமைச்சர் ஜெய் பிரதாப் சிங் தெரிவித்துள்ளார். அவர்கள் டெல்லியில் உள்ள சப்தர்ஜங் மருத்துவமனைக்கு அனுப்பப்பட்டுள்ளதாகவும் தெரிவித்தார். கோவைட்-19 தொற்று இருப்பது கண்டறியப்பட்ட டெல்லியைச்சேர்ந்த நபர் பிப்ரவரி 25 ஆம் தேதி அன்று இத்தாலியில் இருந்து இந்தியா திரும்பியதாக தெரிவிக்கப்பட்டது. அந்த நபருக்கு கோவைட்-19 தொற்று அறிகுறிகள் எதுவும் தென்படவில்லை. மேலும் கோவைட்-19 தொற்று இத்தாலியில் பரவிய நேரத்தில் அவர் அங்கிருந்து வெளியேறிவிட்ட காரணத்தாலும், அவர் தீவிர சோதனைக்கு உட்படத்தப்படவில்லை. ஆனால் சமீபத்தில், அவருக்கு காய்ச்சல் ஏற்பட்டு மூச்சு விடுவதில் சிக்கல் ஏற்பட்டபோது, சம்பந்தப்பட்ட அதிகாரிகளுக்கு தகவல் கொடுத்தார். தகவலுக்குப் பிறகு, அந்த நபர் தனிமைப்படுத்தப்பட்டார். இது குறித்துப் பேசிய மருத்துவர் ஒருவர், “அந்த நபரின் உடல் நிலை சீராக உள்ளது. அவர் உன்னிப்பாகக் கண்காணிக்கப்பட்டு வருகிறார் எனக் கூறினார். கோவைட்-19 தொற்று பாதிக்கப்பட்ட டெல்லி நபர் வந்த விமானத்தில் இருந்த அனைத்து பயணிகளும் 14 நாட்கள் தங்கள் வீட்டில் தனித்தனியாக இருக்குமாறு கேட்டுக் கொள்ளப்பட்டுள்ளதாக மருத்துவ வட்டாரங்கள் தெரிவித்தன. கோவைட்-19 தொற்று அறிகுறிகள் இருந்தால் உடனடியாக அதிகாரிகளைத் தொடர்பு கொள்ளும்படி அவர்களுக்கு அறிவுறுத்தப்பட்டு உள்ளதாக கூறப்பட்டுள்ளது. டெல்லியில் கோவைட்-19தொற்றுப் பாதிக்கப்பட்ட 45 வயதுடைய நபருக்கு இரு குழந்தைகள் உள்ளனர். இருவரும் டெல்லி அருகில் நொய்டாவில் உள்ள தனியார் பள்ளியில் படித்து வருகின்றனர். இவர்கள் கடந்த பிப்ரவரி 28 ஆம் தேதி ஆக்ராவில் பிறந்தநாள் விழாவில் கலந்து கொண்டனர். அதே விழாவில் பள்ளியில் படித்து வரும் 5 பேரின் குடும்பங்களும் பங்கேற்றதாக தெரியவந்தது. அவர்களில் 6 பேருக்கு காய்ச்சல் இருப்பதால் அவர்களுடைய ரத்த மாதிரிகளை புனேயில் உள்ள தேசிய வைராலஜி நிறுவனத்திற்கு அனுப்பப்பட்டுள்ளது. அவர்கள் தொடர்ந்து மருத்துவர்களின் கண்காணிப்பில் உள்ளனர். இதனையடுத்து மாணவர்களுக்கு கோவைட்-19 தாக்கம் ஏற்பட்டுவிடக்கூடாது என்பதற்காக பள்ளிக்கு 3 நாட்கள் விடுமுறை விடப்பட்டுள்ளது. மேலும், உள்ளூர் சுகாதார அதிகாரிகளால் பள்ளி வளாகம் சுத்தப்படுத்தப்பட்டது. விடுமுறை விடப்பட்டதால் மாணவர்களுக்கான தேர்வுகளும் ரத்து செய்யப்பட்டுள்ளன. மேலும் கோவைட்-19 தொற்றைத் தவிர்ப்பதற்காக மற்றொரு பள்ளியும் மூடப்பட்டுள்ளது. அதுமட்டுமில்லாமல் விருந்தில் கலந்துக்கொண்ட அனைவரும் தனிமைப்படுத்தப்பட்டு அனைவருக்கும் சோதனை நடைபெற்றுள்ளது. அது குறித்த அறிக்கை இன்னும் வெளியிடப்படவில்லை.


5. ராஜ்குமார்


இராசிவ் காந்தி பன்னாட்டு வானூர்தி நிலையம் - தமிழ் விக்கிப்பீடியா இராசிவ் காந்தி பன்னாட்டு வானூர்தி நிலையம் (ராஜிவ் காந்தி பன்னாட்டு விமான நிலையம் இலிருந்து வழிமாற்றப்பட்டது) இராசிவ் காந்தி பன்னாட்டு வானூர்தி நிலையம் (Rajiv Gandhi International Airport,(ஐஏடிஏ: HYD, ஐசிஏஓ: VOHS)) அல்லது ஐதராபாத்து பன்னாட்டு வானூர்தி நிலையம், இந்தியாவின் ஐதராபாத்தின் நகர்மையத்திலிருந்து தெற்கே 22 km (14 mi) தொலைவில் சம்சாபாத்தில் அமைந்துள்ள பன்னாட்டு வானூர்தி நிலையம் ஆகும். இது முன்னாள் பிரதமர் ராஜீவ் காந்தி நினைவாகப் பெயரிடப்பட்டுள்ளது. ஐஏடிஏ: HYD – ஐசிஏஓ: VOHS ஜிஎம்ஆர் ஐதராபாத் பன்னாட்டு வானூர்தி நிலையம் லிமிடெட். ஜிஎம்ஆர் குழுமம் மலேசியா வானூர்தி நிலையங்கள் (MAHB) சம்சாபாத்து, ஐதராபாத்து, ஆந்திரப் பிரதேசம், இந்தியா புளூடார்ட் ஏவியேசன் லுஃப்தான்சா கார்கோ[1] 2 ft / 617 m 17°14′24′′N 078°25′41′′E / 17.24000°N 78.42806°E / 17.24000; 78.42806ஆள்கூறுகள்: 17°14′24′′N 078°25′41′′E / 17.24000°N 78.42806°E / 17.24000; 78.42806 09L/27L 13 4,260 அசுபால்ட்டு 09R/27R 12 3 அசுபால்ட்டு புள்ளிவிவரங்கள் (ஏப் 2011 – மார் 2012) 84,44,431 மூலம்: ஏஏஐ[2][3][4] இதற்கு முன்னதாக ஐதராபாத்தின் பன்னாட்டு வானூர்தி நிலையமாக இருந்த பேகம்பேட் வானூர்தி நிலையத்திற்கு மாற்றாக இது திட்டமிடப்பட்டு கட்டமைக்கப்பட்டது. தனியார் துறையும் அரசுத்துறையும் கூட்டாக கட்டமைக்கத் தொடங்கிய இந்திய வானூர்தி நிலையங்களில் இது இரண்டாவது முயற்சியாகும். முன்னதாக கொச்சி பன்னாட்டு வானூர்தி நிலையம் இவ்வாறான கூட்டு முயற்சியில் உருவானது. மார்ச்சு 23, 2008இல் இது வணிக செயலாக்கத்திற்கு திறந்து விடப்பட்டது. ஐதராபாத் நகரத்தை இந்தப் பன்னாட்டு விமானநிலையத்துடன் இணைக்க 11.6கிமீ நீளமுள்ள உயர்ந்த நிலையில் உள்ள பி.வி. நரசிம்மராவ் உயர் விரைவுப்பாதை அக்டோபர் 19,2009 அன்று திறக்கப்பட்டது. [5] இதன்பின்னர் 30 கிமீ தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது. 2010–11 நிதியாண்டில் இது இந்தியாவின் ஆறாவது பயணிகள் போக்குவரத்து மிக்க வானூர்தி நிலையமாக விளங்கியது.[6] உலகின் சிறந்த வானூர்தி நிலையங்களை மதிப்பிடும் ஐக்கிய இராச்சியத்தின் இசுக்கைட்டிராக்சு நிறுவனம் இந்திய வானூர்தி நிலையங்களில் முன்னணி நிலையங்களில் ஒன்றாக இதனை மதிப்பிட்டுள்ளது.[7] இந்த நிலையத்தை தங்கள் போக்குவரத்து மையமாக ஸ்பைஸ் ஜெட், லுஃப்தான்சா கார்கோ மற்றும் புளூடார்ட் ஏவியேசன் நிறுவனங்கள் பயன்படுத்துகின்றன. மேலும் ஏர் இந்தியா, ஜெட் ஏர்வேஸ், ஜெட்லைட் நிறுவனங்கள் இங்கிருந்து பல பறப்புகளை மேற்கொள்கின்றன. மேலும் குவைத் , கத்தார் , துபாய் , அபுதாபி , ஷார்ஜா , பஹ்ரைன் , மஸ்கட் , சவூதி அரேபியா போன்ற அரபு நாடுகளிருந்து நேரடி விமான சேவையும் , லண்டன் , ஆங்காங் , தாய்லாந்து , மலேசியா , சிங்கப்பூர் , ஸ்ரீலங்கா போன்ற நாடுகளிருந்து நேரடி சேவையும் உண்டு..... ↑ "Lufthansa Cargo eröffnet Pharma-Drehkreuz Hyderabad". Airliners.de. பார்த்த நாள் 16 May 2012. ↑ http://www.aai.aero/traffic_news/mar2k11annex4.pdf ↑ India’s Longest Flyover PVNR Expressway Inaugurated In Hyderabad ↑ "AAI traffic figures 2009–2011" (PDF). பார்த்த நாள் 16 May 2012. ↑ http://www.worldairportawards.com/Awards_2013/top100.htm "https://ta.wikipedia.org/w/index.php?title=இராசிவ்_காந்தி_பன்னாட்டு_வானூர்தி_நிலையம்&oldid=3003225" இருந்து மீள்விக்கப்பட்டது Last edited on 19 சூலை 2020, at 16:23 இப்பக்கத்தைக் கடைசியாக 19 சூலை 2020, 16:23 மணிக்குத் திருத்தினோம்.


text: தாய்ப்பே 101 (臺北 101) சின்யீ (Xìnyì) மாவட்டம், தாய்ப்பே, தாய்வான் நாட்டிலமைந்துள்ள, 106 மாடிகளைக் கொண்ட ஒரு வானளாவி (skyscraper) ஆகும். ஆரம்பத்தில் இது, சீன மொழியிலுள்ள, உத்தியோகபூர்வப் பெயரான, தாய்ப்பே அனைத்துலக நிதியப் பெருங் கோபுரக் கட்டிடம் (臺北國際金融大樓 - Taipei International Financial Grand Tower-Building) என்ற பெயரை அடிப்படையாகக் கொண்ட, தாய்ப்பே நிதிய மையம் (Taipei Financial Center) என அழைக்கப்பட்டது. அக்டோபர் 2003 இல் கட்டி முடிக்கப்பட்டதிலிருந்து, துபாய், புர்ஜ் கலிஃபா கட்டடம் 2010 இல் கட்டப்படும் வரை இது உலகின் மிக உயர்ந்த கட்டடமாக இருந்தது. இது உயர்ந்த கட்டிடங்கள் மற்றும் நகர வாழிடங்களுக்கான கவுன்சில் (Council on Tall Buildings and Urban Habitat (CTBUH)) நியமித்துள்ள, உலகின் உயர்ந்த கட்டிடங்களுக்கான நான்கு பட்டங்களில் இரண்டை இக் கட்டிடம் பெற்றது. இது நில மட்டத்துக்கு மேல் 101 மாடிகளையும், 5 நிலக்கீழ்த் தளங்களையும் உடையது. உயர்ந்த கட்டிடங்களை வகைப்படுத்தும் 4 முறைகள்: நிலத்திலிருந்து அலங்கார உச்சிவரை - இது தற்போது சியேர்ஸ் கோபுரத்திடம் உள்ளது. (529 மீ = 1736 அடி) நிலத்திலிருந்து அமைப்பு உச்சிவரை - முன்னர் பெட்ரோனாஸ் கோபுரங்கள் (452 மீ = 1483 அடி) நிலத்திலிருந்து கூரைவரை - முன்னர் சியேர்ஸ் கோபுரம் (431 மீ = 1430 அடி) நிலத்திலிருந்து அதியுயரத்திலுள்ள ஆட்கள் பயன்படுத்தும் தளம் வரை - தற்போது சியேர்ஸ் கோபுரம் (2004 ல் பயன்பாட்டுக்கு விடப்படும் போது, தாய்ப்பே கோபுரம் இப் பெருமையைப் பெறும்). மேலே சொல்லப்பட்ட வகைகளில், தாய்ப்பே 101 , முறையே பின்வரும் உயரங்களையுடையது. அலங்கார மற்றும் அமைப்பு உச்சிவரை - 508 மீ = 1667 அடி கூரைவரை - 448 மீ = 1470 அடி அதி உயர் தளம் வரை - 438 மீ = 1437 அடி இன்றுவரை கட்டப்பட்டுள்ள வானளாவிகளுள் (skyscraper), பல அம்சங்களில் தொழில்நுட்ப ரீதியில் உயர்ந்த நிலையிலுள்ளது இதுவேயாகும். இக் கட்டிடத்தில் செக்கனுக்கு ஒரு கிகாபைட்டு வரை வேகமுள்ள பைபர் ஒப்டிக் (fiber-optic) மற்றும் செயற்கைக்கோள் வலையக இணைப்புக்கள் உண்டு. தோஷிபா(Toshiba) நிறுவனத்தினால் செய்யப்பட்ட, நிமிடத்துக்கு 1008 மீட்டர் வேகத்தில் செல்லக்கூடிய, உலகின் அதிவேக உயர்த்திகள் இரண்டு இங்கே பொருத்தப்பட்டுள்ளன. நிலநடுக்கம், புயல் மற்றும் காற்றுத் தாக்கங்களுக்கு எதிராகக் கட்டிடத்தை நிலைப்படுத்துவதற்காக, 800 தொன் அளவுள்ள, tuned mass damper, 88 ஆவது தளத்தில் அமைக்கப்பட்டுள்ளது.கோபுரத்துக்கு அருகில் 6 மாடிகளைக்கொண்ட அங்காடியொன்றும் உள்ளது. 2003 ஜூலை 1 ஆம் திகதி, 448 மீட்டர் உயரத்தில், கோபுரத்துக்குக் கூரையிடப்பட்டது. 2003, அக்டோபர் 17 ல், நகர் மேயர் மா யிங் ஜூ அவர்களின் தலைமையில் நடைபெற்ற விழாவொன்றுடன், அதன் உச்சி அமைப்புப் (pinnacle) பொருத்தப்பட்டது. இதன்மூலம், இக்கட்டிடம், பெட்ரோனாஸ் கோபுரத்திலும் 50 மீட்டர் (165 அடி) கூடுதலாக உயர்ந்து உலகின் உயர்ந்த கட்டிடமாகியது. ஆறு மாடிகளைக்கொண்ட அங்காடிக்கட்டிடம் 2003 நவம்பரிலும், மிகுதி அலுவலகக் கட்டிடம் 2004ன் மூன்றாம் காலாண்டிலும் திறந்து வைக்கப்படவுள்ளது. சிலர் இக்கட்டிடம் தாய்வானில் சகஜமான நிலநடுக்கத்துக்கு தாக்குப்பிடியாது என்று கருதினர். 2002, மார்ச் 31ஆம் திகதி ரிக்டர் அளவையில் 6.8 ஆகப் பதிவாகிய புவியதிர்வு ஒன்றினால், அந்த நேரத்தில் அதியுயர்ந்த தளமாக இருந்த இக்கட்டிடத்தின் 56 ஆவது மாடியிலிருந்து, பாரந்தூக்கியொன்று (crane) விழுந்து, 5 பேர் இறந்தபோதிலும், கட்டிடம் பாதிப்புக்குள்ளாகவில்லை. இக்கோபுரம் ரிக்டர் அளவையில் 7 அலகு வரை புவியதிர்வைத் தாங்கக் கூடியதாகவும், நூற்றாண்டுக்கு ஒருமுறை நிகழக்கூடிய பெருஞ் சூறவளியைத் தாங்கக் கூடியதாகவும் வடிவமைக்கப் பட்டுள்ளது. மேற்கோள்கள் வெளி இணைப்புக்களும், உசாத்துணைகளும் Taipei Financial Corp : கம்பனித் தகவல்கள், நேரவரிசை, பங்குதாரர்கள், குடியிருப்போர் தகவல்களும், விலைமதிப்பும், செய்திக்கடிதம். http://www.taipei-101.tk/ : தற்போது,அதிகம் பார்க்கப்படும் தாய்ப்பே 101 வலைத் தளம். நாளொன்றுக்கு 500 பார்வையாளர்கள். 500+ படிமங்கள், தொழில்நுட்பத் தரவுகள், மற்றும் கட்டுமான நிகழ்நிலைப்படுத்தல். http://www.taipei101mall.com உத்தியோகபூர்வ தாய்ப்பே 101 அங்காடி வலைத்தளம். வானளாவிகள் தைவான்


விருதுக்கும் உங்கள் அன்புக்கும் மிகவும் நன்றி சிங்கக்குட்டி! உங்களுக்கும் நண்பர்கள் அனைவருக்கும் இனிய புத்தாண்டு வாழ்த்துக்கள்!


திருவட்டதுறை – சிற்ப அதிசயம் – சாமரங்களும் மூர்த்திகளும் | Poetry In Stone திருவட்டதுறை – சிற்ப அதிசயம் – சாமரங்களும் மூர்த்திகளும் வாசகர்கள் அனைவருக்கும் சுதந்திர தினத்திருநாள் வாழ்த்துக்கள் இன்றைக்கு மிஸ். லீய்ஸ்பெத் பங்கஜ பென்னிங்க் இன்னும் ஒரு அற்புத பதிவை நம்முடன் பகிர்கிறார். திருவட்டதுறையில் உள்ள திரு ஆரட்டதுறைநாதர் திருக்கோவிலை பற்றி முன்பே இரு கதைகளை கூறியுள்ளேன். 19 ஏப்ரல் 2011 அன்று “தெய்வக்குழந்தைக்கு தெய்வம் தரச்சொன்ன பரிசு” என்ற பதிவில், பாலகனாகிய புலவரும் சிறந்த பக்திமானும் ஆகிய திருஞானசம்பந்தர் இக்கோவிலுக்கு வருகை தந்து பாடல் இயற்றுகையில் சிவபெருமானே அவரை கௌரவிக்கும் வகையில் பல்லக்கும் குடையும் அளித்ததை கண்டோம்.7ஜூன் 2011 அன்று “திருவட்டதுறை ஒரு ஆலயத்தின் ஜீவநாடி – சிற்பம் மற்றும் புராணம்” என்னும் பதிவில் சிற்ப நிரல் பற்றி கண்டோம். பக்தர்கள் கோவில் பிரஹாரத்தை சுற்றி பிரதட்சிணம் செய்யும்போது அவர்கள் கண்டுணர சிவபெருமானின் வெவ்வேறு வடிவங்களை பழங்கால ஸ்தபதிகள் எவ்வாறு அமைத்தனர் என்று கண்டோம். இன்றைய பதிவில் சிற்ப நிரலின் விவரங்களை பற்றிய ஒரு கதையை கூறப்போகிறேன். இந்த கோவிலில் சிவனின் வடிவங்கள் மிக அற்புதமான வேலைப்பாடுடயவை. அவற்றின் அழகும் பாவமும் தனித்தன்மை கொண்டவை. இந்த வடிவங்களின் ஒரு சில லக்ஷணங்கள் தனித்துவம் வாய்ந்ததும் ஆர்வத்தை தூண்டுவதும் ஆகும். கோவில் மாடங்களில் உள்ள மூர்த்திகளுடன் கூடிய சாமரங்களே அவை. நான் இது வரை கண்ட கோவில்கள், தென்னிந்தியாவின் மொத்த கோவில்களில் ஒரு மிகச்சிறிய விழுக்காடே என்றாலும், அவற்றிலும் ஒரு சில கோவில்களை காண முடிந்தது எனது அதிர்ஷ்டமே ஆகும். எந்த கோவிலாக இருந்தாலும், ஒவ்வொரு முறை செல்லும்போதும், புதிய விளக்கங்கள், புதிய புரிதல், புதிய அழகு தென்படுகிறது. திருவட்டதுறையில் உள்ள சிவாலயம் ஒரு பொக்கிஷம் மட்டுமல்ல, மறைபொருள் கொண்டதாகவும் விளங்குகிறது. இன்றைய காலகட்டத்தில் மிகச் சிறியதும், அதிகம் பேர் அறிந்திராததுமாக விளங்கும் இக்கோவிலின் சிற்பங்களின் அபூர்வமான அழகே இதை ஒரு பொக்கிஷம் என எடுத்துக் காட்டுகிறது. மறைபொருள் கொண்டது என நான் கூறுவதற்கு காரணம் இங்கு சில மூர்த்திகளுடன் காணப்படும் சாமரங்கள் ஆகும். சாமரம் என்பது கவரிமானின் வால்முடியால் செய்யப்பட்டு வெள்ளி கைப்பிடி பொருத்திய ஒரு விசிறி ஆகும். தெய்வ வழிப்பாட்டில் அளிக்கப்படும் ஒரு முக்கிய உபசாரமாக இது கருதப்படுகிறது. மேலும் அரசர்களுக்கும் உயர் பதவி வகிப்போருக்கும் அளிக்கப்படும் மரியாதையாகவும் விளங்குகிறது. சரித்திர கதைகள் கொண்ட திரைப்படங்களில் அழகிய பெண்கள் அரசரின் ஆசனத்திற்கு பக்கங்களில் நின்று கொண்டு இத்தகைய சாமரங்களை வீசுவதை கண்டிருக்கிறோம். இன்றும் பல கோவில்களில் வழிபாட்டிலும், திருவிழாக்களின் போதும் சாமரங்கள் வீசப்படுவதை காண்கிறோம். எனவே, ஒரு தெய்வத்தின் சிற்பத்தில் சாமரம் இருப்பது ஆச்சரியம் அளிக்கக்கூடிய விஷயம் இல்லை. மேலும் அவை கதை சொல்லும் சிற்பங்களில், அதாவது ஒரு கதையையோ அல்லது நிகழ்ச்சியையோ விளக்கும் சிற்பங்களில் காணப்படுவது வழக்கம். ஆனால் கோவிலின் மாடங்களில் செதுக்கியுள்ள சிற்பங்களில் இத்தகைய சாமரங்களை நான் இதுவரை கண்டதாக என் நினைவில் இல்லை. இங்கே திருவட்டதுறையில் இரு மூர்த்திகளில் மிகத் தெளிவாக சாமரங்கள் காணப்படுகின்றன. தெற்கு அர்த்தமண்டப சுவற்றில் உள்ள நடராஜரின் சிற்பம் அழகிய இரண்டு சாமரங்களால் கௌரவிக்கப்பட்டுள்ளது. விமானத்தில் வடக்கு முகமாய் உள்ள மாடத்தில் உள்ள பிரம்மாவிற்கும் அவ்வாறே இரண்டு சாமரங்கள் உள்ளன. வழக்கமாக உபயோகப்படுத்தும் வகையில் இல்லாது, இந்த சாமரங்கள் சிரசின் பக்கங்களில் தொங்குவது போல் அமைக்கப்பட்டுள்ளன. அவற்றின் கைப்பிடிகள் கவரிமான் இறகுகளின் மீது ஒரு விதமாக மடிக்கப்பட்டுள்ளது போல் செதுக்கப்பட்டுள்ளன. நடராஜர் மற்றும் பிரம்மாவின் அருகில் உள்ள சாமரங்களின் கைப்பிடிகள் வேறுபட்டிருக்கின்றன. மேலும் அந்த மூர்த்திகளின் நிலையில் அவற்றின் அமைப்பும் சற்றே மாறுபட்டுள்ளன. தெற்கு அர்த்தமண்டப சுவற்றில் உள்ள விநாயகர் சிற்பமும் சிற்பிகளால் குடை மற்றும் ஒரு ஜோடி சாமரங்கள் செதுக்கப்பட்டு கௌரவிக்கப்பட்டுள்ளன. மேலும் பிக்ஷாடனரின் பின்பும் மேலேயும் இரண்டு சாமரங்களின் வடிவம் மங்கிய கோடாக தெரிகின்றது. இந்த சாமரங்களின் முழுமையான விவரங்கள் தெரியவில்லை. இவை முழுமையாக செதுக்கப்படாமல் பாதியில் கைவிடப்பட்டவை போல் தோன்றுகின்றன. இவற்றின் மீது எண்ணெயும் தடவவில்லை. மேற்கு சுவற்றில் உள்ள மாடத்தில் உள்ள லிங்கோத்பவருக்கு மேலேயும் பின்புறமும் ஒரு ஜோடி சாமரங்கள் காணப்படுகின்றன. இதுவும் எண்ணெய் தடவாமல் முழுமை பெறாமல் உள்ளது. திருக்கோவிலின் மாடங்களில் உள்ள மற்ற மூன்று மூர்த்திகளாகிய தக்ஷிணாமூர்த்தி, கங்காவதாரனார், அர்த்தநாரீஸ்வரர் ஆகியவைகளுக்கு சாமரங்கள் அளிக்கப்படவில்லை என்பது தெளிவாக தெரிகிறது. துர்கையின் பின்புறம் உள்ள இடம் சரியாக தெரியவில்லை, இருப்பினும் அங்கே இரு சாமரங்கள் அமைப்பதற்குரிய இடவசதி இல்லை. அவ்வாறே முகமண்டபத்தின் சுவற்றில் உள்ள பைரவருக்கும் சாமரங்கள் அளிக்கப்படவில்லை. இந்த விவரத்தை பற்றி இவளுக்கு ஏன் இத்தனை அக்கறை என்று வாசகர்களுக்கு மனதில் ஒரு கேள்வி தோன்றலாம். சாமரங்கள் அழகானவை. மேலும் இந்தக் கோவிலின் சிற்பங்களை மிக சிறப்பானவையாக எடுத்துக்காட்டுகின்றன. ஆனால் இவற்றின் நோக்கம் என்ன? சாமரங்கள் சில சிற்பங்களில் இருப்பதற்கும் சிலவற்றில் இல்லாதிருப்பதற்கும் காரணம் ஒரு வேளை இவை இந்த கோவிலின் கலை சரித்திரத்தை நமக்கு எடுத்துரைக்கின்றனவோ என்று எனக்கு தோன்றுகிறது. முந்தைய பதிவில் நாம் கண்டபடி, அர்த்தமண்டப சுவற்றில் உள்ள ஆறு மாடங்களில் நான்கு வெட்டப்பட்ட மாடங்களாகும், உண்மையான தேவகோஷ்டங்கள் அல்ல. விநாயகரும் துர்கையுமே தேவகோஷ்டங்களில் அமர்ந்துள்ளனர். விநாயகருக்கு ஒரு குடையும் இரு சாமரங்களும் உள்ளன. ஆனால் இவை முற்று பெறாமல் உள்ளன. துர்கைக்கோ சாமரங்கள் அளிக்கப்படவில்லை. மறுபடி விநாயகர் சிற்பத்தை காணுங்கள். விநாயகர் மூர்த்திக்கு சரிவர இடம் தருவதற்காக குடை மற்றும் சாமரங்கள் ஒரு துளி வெட்டப்பட்டு உள்ளன. தக்ஷிணாமூர்த்தி இருப்பது ஒரு ஆழமில்லாத, வெட்டப்பட்ட மாடத்தில் ஆகும். அதிலும் ஒரு கருங்கல் பலகையில் அமைக்கப்பட்டு ஒரு மாடத்தில் சேர்க்கப்பட்டதாகும். நடராஜரும் அவ்வாறே. ஆனால் இங்கே சாமரங்கள் நடராஜரின் சிற்பத்திலேயே அமைக்கப்பட்டுள்ளது. லிங்கோத்பவருக்கும் சாமரங்கள் உள்ளன. ஆனால் அவை மாடத்தின் பின்புல சுவற்றின் ஒரு பகுதியாக உள்ளன. பிரம்மாவின் சாமரங்களும் அந்த சிற்பத்திலேயே உள்ளன, பிறகு அந்த சிற்பத்தை சுவற்றின் மாடத்தில் பொருத்தியுள்ளனர். மற்ற நான்கு சிற்பங்களுக்கும் சாமரங்கள் இல்லை. மேலும் சிற்பங்களின் தோற்ற வடிவமைப்பை காணும்போது பல வித்தியாசங்களை காண முடிகிறது. பிரம்மாவிற்கு அரைக்கச்சு கொக்கியாக அழகுற வடிவமைக்கப்பட்டுள்ள கீர்த்திமுகம் உள்ளது. லிங்கோத்பவரின் அரைக்கச்சு கொக்கியோ சோழரின் தொன்மை வாய்ந்த சிற்பங்களில் காணப்படும் கீர்த்திமுகம் போன்று இல்லை. கங்காவதாரனார் மற்றும் அர்த்தநாரீஸ்வரரின் அரைக்கச்சு கொக்கிகள் முற்றிலும் வேறுபட்டவையாக உள்ளன. மேலும் இந்த மூர்த்திகளின் யக்ஞ்யோபவீதமும் மாறுபட்டுள்ளன. அவற்றில் உள்ள முடிச்சும், அவை உடலின் குறுக்கே தொங்கும் விதமும் வெவ்வேறாக உள்ளன. மேலும் இந்த நான்கு மூர்த்திகளையும் ஒப்பிட்டு பார்த்தோமேயானால், அவைகளின் இடுப்பில் கட்டப்பட்டுள்ள இடுப்பாடையின் அமைப்பிலும் அவற்றின் ஆழத்திலும் வித்தியாசத்தை காணலாம். லிங்கோத்பவர் மற்றும் கங்காவதாரனாரின் இடுப்பாடைகள் சற்றே ஆழமாக உள்ளன. ஆனால் பிரம்மா மற்றும் அர்த்தநாரீஸ்வரரின் இடுப்பாடைகள் ஒரே விதமாக உள்ளன. ஒரு வேளை கலையின் பரிணாம வளர்ச்சியை இங்கே காண்கிறோமா? அல்லது வெவ்வேறு சிற்பிகள் வடித்த சிற்பங்களை காண்கிறோமா? இரண்டு வகை அரைக்கச்சுகள், இரண்டு வகை இடுப்பாடைகள் என வித்தியாசம் ஏன்? ஆக, இதன் மூலம் நாம் அறியும் விஷயம் என்ன? அர்த்தமண்டபத்தின் சுவற்றில் நான்கு மாடங்கள் வெட்டப்பட்டுள்ளன. இதன் பொருள் என்னவென்றால், மொத்தம் உள்ள ஆறு மாடங்களில் நான்கு இக்கோவிலின் அசல் வடிவமைப்பில் இல்லை. இரண்டு மூர்த்திகளின் சிற்பத்திலேயே இரண்டிரண்டு சாமரங்கள் உள்ளன. மூன்று மூர்த்திகளில், சிற்பத்திற்கு வெளியே, மாடத்தின் சுவற்றில் முடிவுறாத நிலையில் சாமரங்கள் காணப்படுகின்றன. இந்த மூர்த்திகளின் தோற்ற வடிவமைப்பில் உள்ள வித்தியாசங்கள், மேலும் சிற்பத்தில் காணப்படும் அல்லது காணப்படாதிருக்கும் சாமரங்கள், ஆகியவற்றையும் வைத்து பார்க்கும்போது, இந்த மூர்த்திகள் பிற கோவில்களிலிருந்து இங்கு வந்து சேர்ந்திருக்க கூடியவையாக இருக்கக் கூடும். மேலும் காலத்தின் வெவ்வேறு சமயங்களில் அமைக்கப்பட்டதாகவும், இந்த கோவிலுக்கு வெவ்வேறு காலக்கட்டங்களில் வந்து சேர்ந்திருக்க கூடியதாவும் இருக்கும் என்று எனக்கு தோன்றுகிறது. ஒரு குழுவாக இந்த சிற்பங்கள் தரத்தையும் அழகிய அமைப்பையும் கொண்டுள்ளன. துர்க்கை மற்றும் விநாயகர் சிற்பங்கள் அர்த்தமண்டப சுவற்றின் நாடு நாயகமாக உள்ள மாடங்களில் உள்ளன. இந்த மாடங்கள் சற்றே குறுகலாகவும், உயரமாகவும் இருக்க, இந்த மூர்த்திகள் அவற்றில் சரியாக பொருந்தி உள்ளன. இருப்பினும் விநாயகர் உள்ள மாடத்தின் சுவர் அந்த சிற்பம் சரியாக பொருந்த சற்றே வெட்டப்பட்டுள்ளது. இதுவே இந்த சிற்பம் இந்த மாடத்திற்காக வடிவமைக்கப்பட்டது அல்ல என்பதற்கு ஒரு அறிகுறி ஆகும். பிக்ஷாடனர், நடராஜர், கங்காவதாரனார் மற்றும் அர்த்தநாரீஸ்வரர் வெட்டப்பட்டுள்ள மாடங்களில் உள்ளனர். இந்த கோவில் கட்டப்பட்ட பின்பு இந்த மூர்த்திகள் வேறு எங்கிருந்தாவது கொண்டு வரப்பட்டு இங்கே பொருத்தப்பட்டனவா? அல்லது இந்த கோவிலின் தலைமை சிற்பி கட்டுமானம் பாதி நடந்துகொண்டிருந்த வேளையில் தன் மனதை மாற்றி கொண்டு அமைத்ததா? அரசியல் மற்றும் பொருளாதார மாறுபாடுகள், அல்லது, சமய நம்பிக்கைகளில் எழுந்த மாறுபாடுகள் அல்லது ரசிப்புத்தன்மையில் ஏற்பட்ட மாறுபாடுகளின் சான்றாக இவை காட்சி அளிக்கின்றனவா? பிரம்மாவிற்கு அவருடைய சிற்பத்திலேயே சாமரங்கள் உள்ளன. விமானத்தின் சுவற்றில் உள்ள ஒரு மாடத்தில் அவர் அமைக்கப்பட்டுள்ளார். வெட்டப்பட்டுள்ள ஒரு மாடத்தில் அமைந்துள்ள நடராஜருக்கும் சாமரங்கள் உள்ளன. ஆனால் அவை இரண்டுமே அமைக்கப்பட்டுள்ள விதத்திலும் நிலையிலும் மாறுபட்டு உள்ளன. வடக்கு மாடத்தில் உள்ள லிங்கோத்பவருக்கு மாடத்தில் சுவற்றில் சாமரங்கள் உள்ளன. ஆனால் தெற்கு மாடத்தில் உள்ள தக்ஷிணாமூர்த்திக்கு அவ்வாறு சாமரங்கள் இல்லை. இந்த மூர்த்தி மாடத்தின் முழு இடத்தையும் கொண்டுள்ளது மட்டுமல்லாமல், அதிஷ்டானத்தில் இருந்து சிறிது வெளியிலும் முன்புறம் துருத்திக் கொண்டவாறு ஆசனத்தில் அமர்ந்து ஒரு அசுரன் மீது கால் வைத்திருப்பதாக அமைக்கப்பட்டுள்ளது. ஆக, இங்கே நாம் அறிந்துகொள்ள ஒரு சிறிய மர்மம் அல்லது மாயம் உள்ளது. ஒன்றிரண்டு சிற்பிகள் மூர்த்திகளுடன் கூடவே சாமரங்களையும் சேர்த்து வடித்துள்ளனர். இவ்வாறு செய்யும் எண்ணம் ஏன் எழுந்தது என்று தெரியாத போதிலும், இதை தொடங்கிய விரைவிலேயே இவை கைவிடப்பட்டதும் புலனாகிறது. ஏன் துவங்கினர், எப்போது இவை கைவிடப்பட்டன என்பதற்கு நான் சரியான காரணங்களை தற்சமயம் வழங்க இயலாது. அதன் காரணங்களை அறிய நமக்கு மேலும் தகவல்கள் வேண்டும். கல்வெட்டுகள், நமது தொன்றுதொட்ட பழக்கங்கள், அல்லது புராணங்களில் இருந்து இவற்றுக்கு விடை கிடைக்கக்கூடும். அல்லது மற்ற கோவில்களின் சிற்பங்களுடன் இந்த கோவிலின் சிற்பங்களை ஒப்பீடு செய்வது மூலமும் விடை கிடைக்கலாம். இருப்பினும் மொத்தத்தில், இவை அனைத்தும் பல நூற்றாண்டுகளுக்கு முன்பு என்ன நிகழ்ந்திருக்கக்கூடும் என்ற ஆர்வத்தை நம்மிடையே தூண்டுகின்றன என்பதில் ஐயமில்லை. மொழிபெயர்ப்பு : தோழி திருமதி பர்வத வர்தினி முரளி கிருஷ்ணன் படங்கள் : பதிவு ஆசிரியர் மற்றும் நண்பர் திரு சேகர் அவர்கள் August 14, 2011 by Vijay\tசிற்பம் சோழ, திருவட்டதுறை ← தொன்மையான இரு விஷ்ணு திருமேனிகளின் தற்போதைய நிலை பனைமலை பல்லவகால ஓவியம் உயிர் பெறுகின்றது. பாகம் 1 →


text: கண்கள்தான் நம் உடலில் ஜன்னல்கள். ஆனால் அந்தக் கண்களின் அழகைக் கெடுக்கும் விதமாக ஆண், பெண் பேதமின்றி பலருக்கும் கருவளையப் பிரச்னை உள்ளது. வேலைப்பளு, மன அழுத்தம் என இதற்கான காரணங்கள் விரிந்தாலும், இதை சரிசெய்துகொள்ளக் கூடிய வழிகள் இருக்கின்றன. படியுங்கள்... பின்பற்றுங்கள்! * இரவு உறங்குவதற்கு முன்பாக பஞ்சை ரோஸ் வாட்டரில் நனைத்து மூடிய இமைகளின் மீது 10 முதல் 15 நிமிடங்கள் வைக்கலாம். * எலுமிச்சை மற்றும் தக்காளிச் சாற்றை சம அளவு எடுத்துக் கலந்து, இரவு உறங்குவதற்கு முன்பு சிறிது நேரம் கருவளையங்களில் பூசி, கழுவிவிட்டுத் தூங்குங்கள். தூக்கம் எனும் தேவதை கண்களைத் தழுவுவாள். * உருளைக்கிழங்கை அரைத்து சாறெடுத்து, பஞ்சில் நனைத்து, கண்களைச் சுற்றித் தடவி 10 நிமிடங்கள் ஊற வைத்து, பின் குளிர்ந்த நீரில் கழுவலாம். * சிறிது புதினா இலையை பேஸ்ட் செய்து, கண்களைச் சுற்றி தடவ, களைப்பு நீங்கி, கண்கள் புத்துணர்ச்சி பெறும். * வெள்ளரிக்காய் சாறில் பஞ்சை தோய்த்து கருவளையங்களின் மேல் வைக்கலாம். வெள்ளரிச் சாறும் உருளைக்கிழங்கு சாறும் கலந்து பஞ்சைத் தோய்த்து மூடிய இமைகளின் மேல் வைக்கலாம். வெள்ளரிக்காயை மெல்லிசாக வட்ட வட்டமாக வெட்டி மூடிய இமைகளின் மேல் வைக்கலாம். * கடலை மாவு சருமத்திற்கு சிறந்த வைத்தியப் பொருள். அதனுடன் எலுமிச்சை சாறு கலந்து பசை போல் குழைத்து, கருவளையங்களின் மேல் தினமும் தடவி வந்தால், நாளடைவில் கருவளையம் மறையும், சுருக்கங்களும் நீங்கும். * முல்தானி மட்டியையும் பன்னீரையும் கருவளையங்களில் குழைத்துப் பூசலாம். மேற்சொன்ன டிப்ஸ் எல்லாம் கருவளையங்களை நீக்கவே. கருவளையங்கள் மீண்டும் வராமல் இருக்க நிம்மதியான மனநிலை, ஆரோக்கியமான உணவு, நல்ல தூக்கம் முக்கியம். கண்ணாலே காதல் கவிதை சொல்ல, இனி கருவளையம் ஒரு தடையாய் இருக்காதுதானே..